Dalam kaluarga pasti ado alek alek makan. Nah untuak manyimpan alek makan ko di butuahan rak piriang supayo rapi. Kini indak paralu mambali karano awak bisa mambuek surang. Siapan alek aleknyo yaitu, triplek kayu, garagaji, meteran, ampaleh, paku tembak,tang, kawek, obeng, sekrup, kueh,cat. Nan partamo gambar pola dulu, pola satu sagi panjang, pola 2 untuak piriang dan ola 3 untuak galeh. Kamudian buek panyangga. Satalah salasau ampaleh masiang masiang pola nan alah dibuek. Satalah di ampaleh baru di satuan jo bauik jo obeng sarato paku. Pola satu latah di paliang bawah dan pola duo di ateh sarato pola tigo latak di ateh tapi bagian balakang. Satalah di satuan dan diagiah panyangga baru mulai agiah cat.


Batagak rumah gadang marupakan salah satu acara adat dari adat Minangkabau. Untuak mandirikan rumah gadang ko ado beberapa tahapan nan harus awak lakukan, diantaronyo awak harus melakukan Mufakat Awal, dimulai dengan mambahas dima rumah ko ka didirikan, bara lawehnyo, dan bara lamo target waktu pengerjaannyo. Abis tu barulah Maelo Kayu, di tahapan ko lah awak manyiapan bahan-bahan bangunannyo. Setelah itu masuak ka tahapan Mancatak Tiang Tuo dan Batagak Tiang, di tahapan ko dilakukan untuak managak an tiang-tiang rumah manggunokan bahan-bahan nan sabalumnyo alah disiapan. Kok alah salasai lanjut ke tahapan Manaiak an Kudo-Kudo, yaitu malanjuik an pembangunan rumah setelah tiang-tiang salasai di tagak an. Terakhir, barulah Manaiak-i rumah. Di tahapan ko lah awak maundang urang-urang sekitar tarutamo nan terlibat sabagai tando tarimo kasih.


Kalau ambo dikecek an agak balain dek kawan, kareno kalau ambo alah masak pasti dikecek an nyo kareno sadang stres. Ambo memang suko mamasak cuman kareno ambo karajo jadi wakatu untuak masak tu kadang taambiak untuak istirahaik dek lah panek karajo. Cuman katiko ambo alah maraso stres, pasti ambo mailangan stres itu jo masak. Kareno masak juo mampu mailangan stres. Kalau masak nan mudah dan manyanangan biasonyo ambo masak apo nan ambo suko. Misal buek spagethi caronyo pun mudah, patamo rabuih spagethi, kaduo tiriskan spagethi dan masak bumbu, katigo tumis bumbu saus-saus an jo kecap manih diagiah udang, siap tu masuak an spagethi.


taman bisa mambuek suasana hati awak manjadi tanang dan sanang. ado pun nan bisa wak tanam iyo lah bungo atau pun bahan bahan untuak masak samisal kaya lado atau pun saun pandan. untuak mananam lado caronyo cukuik mudah karano pohon lado ko hiduik di cuaca normal. indak paralu di daerah dataran tinggi, karano di rumah urang gaek wak pohon ko iduik walaupun awak hiduik di dataran randah nan dakek jo pantai. pohon lado iko pun awak bisa panen sakali 2 bulan, karano lado ko patumbuahannyo capek. untuak parawatannyo indak susah do, ndak lo paralu pakai pupuak untuak manamnyo. dan pohon lado ko bisa lo di latakan di pot kok. jadi indak paralu di tanam di tanah langsuang do.


waktu nan paliang tapek untuak maatur kauangan adolah katiko sadang ado wakatu luang dan indak dibabani dek pikiran tantang karajo lain. awak bisa labiah laluasa untuak maituang dan mamikian apo se nan dibutuahan dek diri wak surang dan keluarga salamo babarapo waktu ka muko. pikian dan aturlah kauangan jo manggunoan kapalo dingin supayo awak bisa manjadi labiah bahati hati dalam maambiak kaputusan manganai kaungan awak. usahoan supayo salamo maso karantina covid 19 ko awak alah manyiapan kabutuhan pokok nan mancukupi. balanjolah sacukuiknyo supayo anggaran kauangan awak indak manjadi baserak serak dan hindari untuak malakuan pambalian barang nan indak awak paraluan.


Kabiasaan mancuci piriang langsuang katiko siap makan, adolah kabiasaan nan ditarapan dek urang agek den samanjak den ketek. Sasudah makan, alaik makan langsuang di baok ka balakang untusk langsuang di cuci. Katiko mulai gadanh den sadar hal nan dilakuan dek gaek den iko bamanfaat banyak bagi den. Den jadi urang nan mandiri, bainisiatif tinggi, batanggungjawab, jo bisa manjago kabarasiahan dapua. Karano katiko kito langsuang mancuci piriang sasudah makan akan maindari piriang manjadi batumpuak. Piriang nan batumpuak dalam kaadaan kumuah pun sabananyo bisa maundang binatang-binatang ketek bantuak samuik atau kapuyuak, sahinggo dapua jadi kumuah. Kawan-kawan bisa manerapkan caro iko pulo di rumah, supayo anggota keluarga manjadi labiah disiplin.


Jadi ado ibu hamil alah 5 bulan masa kandungannyo, jadi ibu hamil tu tingga di dakek rumah ambo. Satiok hari kan nampak apo se yang dikarajoannyo, apo se yang dimakannyo soalnyo rumah nyo dakek bana jo rumah ambo, bukak pintu alah nampak se rumah inyo. Kami urang rumah ko tau sadoalahnyo kalo ibu tu acok bana mamasan makanan junkfood, kadang masak an dirumah nyo pun makan yang bagoreng-goreng se ndak pernah tacaliak inyo tu makan sayur. Datanglah amak ambo karumah ibu hamil tu diagiah tau lah makanan apo se yang bagus untuak ibu hamil, sayur yang bagus nan lamak yang bisa ibu hamil tu cubo adolah labu siam kecek amak ambo. Labu siam tu kayo dengan antioksidan yang ampuh untuak malindungi tubuh dan mangurangi resiko peradangan jo raso stres bagi ibu hamil. Banyak lo mangandung vitamin nan bisa meningkek an imun tubuh ibu hamil, mengontrol gulo darah dan maningkek an kesehatan jantuang. Jadi untuak para ibu hamil perbanyaklah konsumsi sayua yang banyak manfaatnyo kayak labu siam ko. kalo ndak awak yang maubah pola hiduik awak sia lai, supayo ndak ado penyesalan dikemudian hari bagi ibu hamil dan bayi yang dikanduang.


Ado duo jenis martabak nan kito kenal di Indonesia, yaitu martabak manih jo martabak asin. Martabak manih biaso juo dikenal jo martabak bangka. Martabak iko  marupokan adonan tapuang nan dimasak dan diagiah topping nan bamacam-macam, mulai dari topping nan autentik bantuak katan itam, karambia, kacang atau topping nan kini banyak disukoi kalangan mudo bantuak keju, pisang, jaguang, oreo, cokolaik, selai baaneka raso, dan lainnyo. Lain hal nyo jo martabak asin. Martabak asin tabuek dari adonan talua biasonyo dilangkoki jo kuah atau jo saus sabagai kawan makannyo. Di Sumatera Barat ado nan namonyo martabak mesir. Martabak nan didalamnyo tadapek potongan dagiang jawi ko tamasuak ka olahan martabak asin. Biasonyo, martabak mesir dihidangan jo kuah/cuko.


Marayoan hari rayo surang emang beda suasana nyo dibandiangan katiko marayoan basamo keluarga. Karno libur hari rayo Idul Adha cuman sahari, ambo mamutuihan untuak ndak pulang ka rumah dan marayoannyo surang se di kosan. Karno iko hari rayo Idul Adha jadi ambo ndak ado basiap-siap bantuak masak-masak atau barasiah-barasiah. Ambo maraso kurang dapek se suasana nyo karno surang se. Pas hari H Idul Adha nyo ambo talalok pulo sahabih sholat subuh. Ambo lupo kalau ambo harusnyo sholat Ied. Dek talambek bangun akhirnyo ambo bagageh untuak pai sholat Ied. Sasampainyo di lapangan tampek sholat Ied kironyo sholat Iednyo alah salasai dan kini alah masuak khutbah. Ambo maraso malu se karno ambo tibo wakatu urang lah ka bubar lai.


Dana darurat adolah dana nan diparalukan suatu waktu, jadi dana darurat harus disimpan di tampek nan bisa diambiak capek. Contohnyo sajo uang tunai, karano kalau disimpan dalam bantuak barang susah untuk di ambiak. Mamakai dana darurat pun harus pandai jo bijak, karano kalau ndak bijak mamakai bisa-bisa dana darurat abis untuak hal nan indak pantiang. Makonyo dalam manyimpan dana darurat pun paralu nan namonyo strategi supayo dana nan disimpan bisa tasalurkan untuak hal nan sabana pantiang. Manyimpan dana darurat labiah efisien apobilo disimpan di bank, karano labiah aman dan mudah lo untuak di ambiak jiko sewaktu-waktu ado keadaan nan darurat. Jadi, sabalum manyimpan dana darurat, pikian dima dan baa caro nyo manyimpan dana tu.


Wisatawan asing nan biasonyo mangunjungi salah satu kota di Jawa mungkin akan acok maliek urang mamakai baju batik. Apalagi katiko mereka ado di acaro formal maupun semi formal seperti acaro kanegaraan mareka pasti akan banyak manemui urang nan mamakai baju batik. Sahinggo pakaian bermotif unik iko alah manjadi salah satu identitas Indonesia. Batik kini alah manjadi salah satu oleh-oleh nan bisa dibaok katiko wisatawan asing mangunjungi Indonesia. Namun Asal batik iko alah pernah manjadi perdebatan antaro Indonesia jo Malaysia. warga Malaysia manganggap batik adolah pakaian nan berasal dari negaranyo karano hal iko alah ado dari nenek moyangnyo. Begitupun Indonesia pakaian batik alah dikenal dari zaman dahulu sahinggo Indonesia mandaftarkannyao sabagai identitas negara. dan manuruik UNESCO batik berasal dari Indonesia.


Salamo awak bakarajo dan gajian kabutuhan bulanan tetap bajalan juo. Mako dari itu awak  manyiapkan dana daruraik juo dari gaji awak paralu juo. Kareno dengan itu awak bisa batahan hiduik kalau kailangan pamasukan utamo atau ado hal mandesak lainnyo. Manuruik ambo penting manyiapkan dana daruraik untuak biaya mandesak. Kareno kabutuhan mandesak bisa datang kapan se tanpa awak ketahui. Contohnyo kapatang tu tajadi pandemi covid-19, banyak urang nan di PHK. Padohal sabalumnyo virus itu yang manghantikan kegiatan awak salamo duo tahun indak awak sangko sabalumnyo. Urang nan alah manyiapkan dana daruraik tantu masiah ado pitih simpanan nyo. Kareno itu penting juo manyiapkan dana daruraik.


Makanan-makanan nan ado di Indonesia banyak nan mainovasi makanan dari Chino. Salah satu makanan Chino nan diadaptasi sasuai jo lidah urang Indonesia adolah bakso. Bakso marupokan makanan babantuak bulek nan tabuek dari dagiang. Dagiang nan digunokan untuak mambuek bakso adolah dagiang ayam atau dagiang jawih. Bakso mampunyoi tekstur nan saketek kasa karano marupokan olahan dari dagiang. Bakso adolah jenis makanan bakuah. Biasonyo raso kuahnyo gurih dan bisa diracik sasuai jo salero. Bakso dihidangkan basamo dengan mie, bihun, ataupun soun. Bahkan kadang ado juo nan mahidangkan bakso dengan kwetiau. Salain jenis-jenis mie, bakso pun dihidangkan dengan tambahan seperti tahu, tetelan, somay, dan karupuak pangsit. Bakso biasonyo dijua dengan hargo 10.000 per porsi. Salain tabuek dari dagiang, kadang ado juo bakso nan tabuek dari tapuang. Bakso nan tabuek dari tabuak biasonyo mampunyoi tekstur nan labiah haluih dengan hargo nan labiah murah.


Tampek wisata di Indonesia harusnyo labiah manonjolan kaaslian tampek dan ciri khas daerah. Banyak tampek wisata nan terkenal ko labiah suko mambuek replika-replika ikon wisata dari lua nagari. Contohnyo se di tampek wisata Lambah Harau, Sumatera Barat. Lembah Harau ko padohal alah jadi tampek tampek wisata geopark nan unik karno tabiang-tabiang jo pamandangan alam nyo nan rancak. Tapi kini di dalam lambah Harau tu ado tampek wisata nan isinyo replika tampek wisata dari lua nagari bantuak Menara Eifel, Stone Henge, Kincir Angin Belanda dan lain-lain. Hal iko manunjuakan adonyo obsesi masayarakat wak jo lua nagari, padohal tampek wisata nan ado di daerah wak tu sangaik khas dan langka malah. Akan labiah ancak kalau objek wisaat nyo manyatu jo ciri khas tampek.


Kurambiak memang dikenal sabagai sanjato nan sangek tipih ketek dan babahayo. Sahinggo diparaluan beberapo teknik nan harus diparatian supayo dapek manggunoennyo secaro aman. Nan partamo yaitu dengan manggunoen sado jari tengah di mano 4 jari mamacik gagang Kurambiak. Kaduo, Kurambiak dipacik dengan posisi tabaliak sahinggo mamudahkan dalam manyerang. Katigo jari tunjuk dimasukkan kadalam lubang nan terdapek di ujung gagang. Teknik iko dilakuan agar dapek manyesuaikan jo kagunaannyo yaitu untuak malukai dan malumpuhkan lawan dari jarak dakek. Sahinggo katiko alah ado dalam pertarungan jarak dakek pengguno sanjato dapek manyerang dengan manancapkan ka tubuh lawan lalu malakukan teknik lainnyo yaitu dengan mamutar tangan ka kida atau ka kanan. Sahinggo luko nan disebabkan dek sanjato iko dapek mamperparah luko si penyerang.


Kalau ado barita tentang dampak positif berarti pasti akan ado juo barita tentang dampak negatif teknologi. Kalau awak mampagunoan dengan saeloknyo pasti awak bisa maambiak manfaaiknyo. Pakambangan ilmu teknologi ko harus disadari juo kareno ado sisi negatif juo tahadok lingkungan hiduik. Kareno bantuak yang disabuik dalam barita yang ambo baco ko kalau dampak negatif yang mamicu kanakalan remaja maupun kriminalitas. Banyak bana contoh kasusnyo, kadang ado nan malakuan kakerasan dan lain-lain. Disabuik an di siko bahwa awak harusnyo tau baa mamakai dan memanfaatkan teknologi dengan saharusnyo. Untuak itu jauhan lah dampak negatif yang ado dan pakailah hp ko sabijak-bijak nyo.


Banyak bana keutamoan bagi awak yang mambaco dan mampalajari Alquran. Hadis riwayat bukhori pun pernah ado didalam nyo mangecek an kalau saelok-eloknyo kalian adolah yang mampalajari Al-quran dan mangajarkannyo. Tantu kalau awak nio mambaco alquran dan mampalajarinyo, awak haru tau dulu baa caro mambaco Al-quran bagi pamula. Langkah nan harus awak ikuik an sabagai barikuik. Patamo mengenal dulu huruf hijaiyah, kaduo mangenal harakat, katigo mangenal bacoan tajwid, siap tu baraja sungguah-sunguah dan tau tando baco Alquran dan mampraktekannyo, tarakhir rutinlah mambaco al-quran dan mampalajarinyo. Kareno bukti awak mancintoi al-quran adolah dengan mambaconyo, mamahami dan malakuan apo yang diperintahkan jo majauhi sagalo larangan.


Namo nyo se bakawan pasti lah ndak muluih taruih hubuangan ko do. Apo lai kawan dakek. Pasti sakali duo kali pernah bacakak pas baru-baru ka dakek. Itu nan namonyo penyesuaian. Tapi kok dapek kok kalian sadang bakonflik jo kawan kalian jan lah lamo-lamo. Jan tunggu lo sia nan dulu minta maaf. Apo lai padusi. Biasonyo pasti ego nyo samo-samo tinggi. Padahal minta maaf tu ndak berarti kalian kalah dari kawan kalian tu. Malah nan maminta maaf tu akan mulia di mato Allah karano alah manjago hubuangan sasamo umaiknyo dari pacakak an. Jadi jan ragu untuak maminta maaf. Labiah rancak mulia di pandangan Allah dari pado mulia dimato manusia.


Biasonyo urang dulu manyimpan minyak goreng bekas di dalam boto. Kok ka mamakai baliak harus disariang dulu sabalum dituang karano beko sarok-sarok dalam minyak tu bisa masuaak ka kuali panggorengan tu. Tapi kini dek zaman makin maju ado tampek panampuang minyak goreng nan didesain mamudahan awak untuak manyimpan minyak goreng bekas. Bantuaknyo ko bantuak teko aia. Macam-macam lo warnanyo, ado warna pink, ungu, kuniang, dan warna-warna lucu lainnyo. Jadi di dalam teko ko ado 2 ruangan. Sariangannyo ado diantaro 2 ruangan tadi. Jadi sabalum minyak goreng tu tatampuang di ruangan nan di bawah nyo sariang di ruangan paliang ateh dulu. Di bagian bawah panyariang tu ado mode lubang tampek kalua minyak, sahinggo minyak nan kalua tu lah minyak barasiah. Jadi labiah praktis.


Katiko kalian lah litak bakarajo dan stres terhadap tekanan di kantua sarancaknyo sapulang dari karajo tu jan langsuang pulang. Manuruik ambo, kalau awak sadang stres dan langsuang pulang akan mambuek awak samakin stres karano di rumah tu baoannyo pasti aniang dan langang, sahinggo pangana ko malayang-layang kapado sesuatu nan mambuek awak stres. Ndak ado salahnyo kalau kalian sadang stres ajak kawan-kawan kalian untuak mangawanan kalian pai ka salon untuak sekedar mamanjoan diri. Kapan paralu piliah paket nan sakalian pijik sabatang badan, mandi susu, dan hal-hal manyanangkan lainnyo. Pasti setelah kalian melakukan apo nan ambo sabuik an ko stres ataupun sakik kapalo kalian akan bakurang.


Sabagai padusi, wak harus banyak meneladani sifat dari Siti Khadijah. Siti Khadijah adolah istri pertama nan dinikahi oleh Nabi Muhammad SAW. Beliau dikenal sabagai wanita nan mamaluak agamo Islam nan patamo kali atau dikenal sabagai Ashabiqunal Awwalun. Khadijah ko punya peran nan gadang dalam dakwah Islam yaitu mandukuang Nabi Muhammad secara materil dan moril . Khadijah ko sabalun manikah jo Nabi Muhammad alah dikenal sabagai pedagang nan kayo dan sukses. Beliau ko pandai dalam berbisnis. Sabagai wanita, Khadijah manunjuakan sikap nan cerdas dan punyo pikiran nan tabukak. Dari kisah Khadijah, sabagai wanita muslim, marilah wak menjadi wanita nan cerdas dan mandiri.


Salah satu lagu daerah Sumatera Barat nan terkenal yaitu kampuang nan jauah dimato. Lagu daerah nan banyak dihafal sajak anak-anak iko mancaritoan tentang bagaimano sasurang nan sadang barado jauah dari kampuangnyo sahinggo munculah raso rindu untuak baliak ka kampuang halaman yaitu di Sumatera Barat. Didalam lirik nan disabuikan dalam lagu tasabuik manggambaran bagaimano suasano kampuang. Dipagi hari anak-anak pado kalua untuak bakumpua dan bamain. Kampuang nan sajuak dikelilingi bukik, gunung. Sambia taringek samo kenangan katiko dulu masih bamain samo kawan-kawan lamo. Kehidupan masyarakat nan suko bagotong-royong sahinggo taraso raso kakaluargaan. Gambaran nan ado dalam lirik iko adolah urang nan marindukan kampuangnyo dan suasano kampuangnyo.


Satiok urang pasti punyo hobi. Bagi urang nan alun tau hobinyo berarti urang tu alun mangenal dirinyo. Hobi adolah kegiatan nan biasonyo dikarajoan atas dasar ketertarikan nan sangaik kuek dari dalam diri seseorang. Selain itu, hobi ko merupakan kegiatan nan mambuek awak banyak mainvestasikan materil, tenaga maupun waktu. Biasonyo hobi ko cuma dilakukan di saat waktu luang dan hanya sekedar iseng-iseng se. Contoh hobi manyanyi hanya sampai manyanyi di kamar mandi. Cubolah tekuni hobi tu seperti ikuik ekskul manyanyi di sekolah, ikuik latihan vokal, ikuik lomba-lomba manyanyi, dan lain-lain nan berhubungan jo hobi awak supayo hobi tadi bisa maaagiah manfaat bagi pengembangan diri.


Nan kaduo identifikasi tampek aman di dalam dan lua rumah. Dibawah parabot nan kuek bantuak meja jo kursi, marapek pado dindiang bantuak tagak pado siko bangunan, manjauah dari kaco atau camin ataupun barang nan barek dan bapotensi jatuah, di lua rumah bajauhan bangunan, pohon, dan jariangan telepon atau listrik atau bangunan nan mungkin rubuah. Nan kaampek marancanakan mekanisme komunikasi darurat. Pado kasus apobilo anggota kaluarga nan tapisah pado katiko bencana, rancanakan caro untuak mangumpuakan anggota kaluarga sasudah bancano, mananyokan kapadao dunsanak atau kawan nan balokasi di lua area tampek tinggal koto untuak basadio sabagai panghubuang kaluarga. Salanjuiknyo tolong komunitas untuak siap siaga. Bakarajo samo jo media lokal untuak mambuek kolom khusus takauik informasi respon darurat sasudah bancano. Disabuik an pulo pado kolokm tasabuik nomor telepon BPBD, instansi pamarintah takauik, rumah sakik dan PMI, kanali basamo kaluarga manganai potensi bancano nan ado di sakitar rumah.


Ado film yang bisa mambaok awak pado pelik nya hiduik sabuah kaluargo. Namo judul film ko adolah Nanti kita cerita tentang hari ini. Film ko menggambarkan baa keadaan kehidupan sabuah keluargo yang nampaknyo tacaliak bahagia tapi saling manyimpan luko yang mereka rasoan surang-surang. Ceritonyo ko berasal dari masalah sikap urang tuo kapado anak nyo. Masalah nyo indak datang dari anak se, urang tua mereka pun tanyato manyimpan trauma yang dalam salamo puluahan tahun. Drama keluargo ku yo bana mancaliak kehiduik an asli tentang sabuah keluargo sehari-harinyo. Film ko yo bana mambaok perasaan penonton soalnyo bagitu sangat emosional dan bisa mambuek awak manangih. Nonton film ko basamo keluarga awak dirumah.


Hari iko den manonton video di chanel youtube Ria tentang "Apo se nan den makan di hari ko" Konten ko kurang labiah mancaritoan apo se makanan yang inyo bali dari pagi sampai malamnyo. Pagi hari kiro-kiro pukua 09.00, inyo mulai harinyo jo sarapan bubua ayam nan ado di pusat jajanan Lapangan Wirabraja. Lanjuik, sasudah sarapan bubua ayam inyo mambali talua guluang abang-abang garobak nan ado di muko pusat jajanan tasabuik. Sasudah Dzuhur kiro-kiro pukua 13.00 karano lah maraso litak, inyo mambali nasi bungkuih Family Benteng sambanyo ayam pop. Lanjuik sasudah ba'da Magrib, karano ndak ado kandaraan untuak kalua rumah, inyo mamutuihan untuak mamasan martabak mesir di Stasiun pakai Gofood. Jadi itulah makanan-makanan nan dimakannyo hari ko. Konten Ria ko bisa manambah rekomendasi makanan nan bisa dicubo.


Bagi kalian nan suko bakodak pasti alah sangaik akrab samo nan namonyo kamera. Dari jaman kakek nenek awak dulu kamera ko alah digunoan untuak maabadikan momen-momen di maso lampau nan mungkin ndak akan bisa taulang di maso kini. Nenek ambo adolah salah satu urang nan suko bana bakodak dari mudonyo sampai kini. Kalau urang dulu foto-foto nan diambiak saay itu pasti di kumpuan dalam ciek album. Koleksi album foto nenek ambo sangaik banyak. Bisa dikecek an salemari pajangan tu isinyo album foto nenek ambo se. Jadi kalau kalian mancaliak ambo suko bana bafoto-foto dima pun barado sabananyo turunan dari nenek ambo.


Sanjo hari sapulang karajo, Ilham baniek mambali makanan untuak inyo baok karumah. Sudah ilham mangecekan nieknyo ka kawannyo, Ilham diagiah rekomendasi nan manuruik inyo lamak tapi alum banyak urang nan tau yaitu sate dakek simpang tigo Masajik Raya. Tampek sate tu paralu waktu sekitar 20 minik untuak sampai dari tampek karajo Ilham. Alah sampai ditampek panjua sate, Ilham mamasan tigo porsi sate bungkuih tambah samo karipik. Sasampai dirumah Ilham maagihan duo porsi ka amak jo ayahnyo nan ado dirumah. Ciek sate nan tasiso Ilham asingan untuak inyo makan sasudah sholat. Duo puluah minik kemudian, Ilham alah sudah sholat lalu mamakan sate nan alah inyo bali.


waktu libur sakola, anak-anak komplek mutiara putih punyo kegiatannyo suranv dari pagi sampai sore bahkan sampai malam. misalnyo pagi, kami pasti jogging jo pakaian saadonyo dan ado nan cuma pakai tarompa se pai jogging. sudah sampai dipantai, urang-urang ko baranang di lauik basamo-samo. kadang kami sedang mandi ado kapa basanda, kami tolong kapa tu katapi dan manarik jorannyo ka tapi lauik. Tarnyato jariang nelayan ko barek sampai tangan kami luko dan lecet. satelah kamu manolong, kami diagiah saonggok lauak untuak di baok pulang. katiko kami pulang alah basah sadoalah baju jo sarawa sampai di sapanjang jalan urang urang mancaliakan kami pulang basah-basah.


Manjua minuman kekinian tamasuak usaho ketek nan bisa awak geluti dan jadilah saorang wirausahawan yang mampunyoi untuang. Manjua minuman kekinian  bantuak boba, bisa dikecek an panjua nan mode ko tamasuak ka dalam salah satu contoh urang pangusaho. Babarapo hal nan paralu awak perhatian adolah tampek jo minuman khas kekinian yang bisa mambedaan awak jo urang lain. Jadi ado ciri khas nyo supayo urang kenal jo minuman awak. Paralu awak ketahui kalau namo branda atau merek dagangan paralu awak pakai jo. Untuak itu kalian nan sabananyo alah punyo usaho mode ko bisa malakuan inovasi tahadok raso minuman jo tampek minuman kalian, supayo labiah dikenal jo banyak urang


Karate masuak juo ka cabang olahraga. Olahraga karate adolah salah satu cabang olahraga bela diri yang barasa dari jepang. Karate ko tekenal dalam bidang bela diri se sabananyo. Walaupun bantuak itu gerakan karate ko bantuak awak sadang olahraga se kareno manfaaiknyo manyehatkan tubuh awak juo. Banyak manfaaik dari awak ikuik karate salah satunyo maningkekan fokus dan maningkek an fleksibelitas tubuh awak. Untuang se disakolahan kini alah banyak ekskul karate yang bisa dimasuak i. Mangko dari itu untuak kalian nan nio sihaik dan bisa bela diri juo. Ikuiklah ekskul karate, kareno dengan karate bisa juo maningkek an konsentrasi awak, jadi indak paralu diragukan lai.


Waktu ambo datang ka Jakarta pertamo kali, ambo diajak dek kawan pai ka tampek makan di salah satu Mall di Depok. Namo Mall nyo Margo City. Namo tampek makannyo HANAMASA. Pas ambo baru masuak ka tampek makan tu, ambo langsuang disambuik jo baun makanan nan manggugah salero. Katiko ambo caliak ka sakaliliang makanan se sadonyo. Mulai dari dagiang-dagiangan, ayam, seafood, bakso-baksoan, sayua-sayua, sampai ka cindua ado disiko. Di meja wak lah nyo sadioan alat pamanggang dan paabuih. Jadi wak tinggga piliah se sasuko hati dan sapueh awak makanan nan ado disitu. Kalau nio makanan nan babaka-baka lah ado lo urang nan mambakaan sakali. Ndak pernah ambo caliak tampek makan nan saroman tu. Pokoknyo makanannyo labiah banyak daripado prasmanan urang baralek gadang di kampuang ambo.


Pai liburan ka Bogor indak cukuik rasonyo kalau hanyo sahari sajo, karano itulah Jesi mamutuihan untuak manginap samalam di Bogor supayo bisa pueh bakaliliang jo bawisata di Bogor. Jesi mamutuihan untuak lalok di Hotel Amaroossa Bogor nan talatak persis bana di muko mall Botani Square. Jesi mamasan lewat aplikasi online. Sasudah check in dah beberes barang-barangnyo, Jesi lalok sabanta manjalang magrib. Sasudah magrib, Jesi mamutuihan untuak makan dan bajalan-jalan ka dakek-dakek hotel. Dikaranokan Botani Square masih bukak jadilah Jesi bakaliliang dan balanjo ka botani square. Sapulangnyo babalanjo, hari alah hampia jam 9 malam. Jesi pun baliak ka hotel, sasampainyo di hotel tarnyato restoran hotelnyo masih bukak. Dek makan malam tadi Jesi makan di KFC, jadilah kini jesi makan di restoran dek sayang pulo dapek jatah makan malam tapi indak dipakai. Jesi maambiak berbagai macam makanan, salah satunyo ado pasta. Pastanyo lamak, Jesi makan sambia manonton berita nan diputa di TV restotan.


Teh talua adolah minuman khas Sumatera Barat nan mampunyoi khasiat untuak manambah stamina. Bahan-bahan nan diperlukan untuak mambuek teh talua antaro lain, kuniang talua ayam kampuang atau itiak, gulo, susu, teh, dan limau. Langkah partamo nan paralu dilakukan adolah talua kuniang ayam kampuang atau itiak tadi dikocok dengan tambahan gulo dan susu kental manih. Katigo bahan tadi kamudian dikocok sampai mangaluakan busa.  Kamudian bahan-bahan nan dikocok tadi disiram jo aia teh angek. Aia teh tadi sabalumnyo lah dihabuih talabiah dahulu. Sabalun disajikan, rameh limau dan masuakan aianyo ka teh talua tadi. Setelah kasado langkah tadi dilakukan, teh talua siap disajikan untuak dikonsumsi.


Beberapa waktu ka balakang Gunuang Pancar banyak dikunjuangi dek anak sikola tarutamo anak-anak nan duduak di bangku SMA. Banyaknyo anak SMA nan datang bakunjuang ka Gunuang Pancar tantu bukan tanpa alasan. Satidaknyo ado tigo alasan baa kok banyak anak SMA nan datang bakunjuang ka Gunuang Pancar. Partamo, Gunuang Pancar mampunyoi akses nan dakek dari ibukota. Gunuang Pancar talatak di Kabupaten Bogor dan hanyo bajarak 3-4 jam dari Jakarta kalau naiak motor. Jarak 3-4 jam tantu bisa ditampuah dalam sahari dan dan paralu banyak mangaluakan pitih. Kaduo, Gunuang Pancar mampunyoi tiket masuak nan murah. Kalau kalian datang ka Gunuang Pancar, kalian hanyo paralu manyiapkan pitih 5.000 untuak parkir motor. Salain itu hargo makan nan dijua di Gunuang Pancar pun murah-murah. Katigo, Gunuang Pancar mampunyoi spot foto nan rancak sahinggo anak SMA nan biasonyo hobi mangabadikan momen dapek bafoto dengan pueh di siko.


Alah 2 semester ambo mangarajoan skripsi alun juo salasai-salasai sampai kini. Nan labiah parahnyo adolah pambimbiang ambo ko payah bana untuak bisa di tamui. Lah samak utak ambo dibueknyo. Kawan nan lain lah banyak juo nan lulus. Nan amak jo apak di kampuang lah gilo batanyo se lo bilo ka lulus. Ba a lo caro ambo ka manjaweknyo. Akhirnyo kini ambo putuihan se untuak labiah santai dalam mahadapinyo. Ambo dakek an se diri ka Allaah nan manciptakan ambo. Salain mangarajoan nan wajib ambo pabanyak lo mangarajoan ibadah sunnah. Alhamdulillah setelah ambo rutin mangarajoannyo sakik kapalo bakurang, stres bakurang, dan hati labiah tanang.


Rumah adaik yang unik ado di daerah Bangka Balitung, namonyo Rumah Rakik Limas. Meski barupo wilayah kapulauan, Bangka balitung juo mamiliki rumah adaik yang unik banamo rumah Rakik Limas. Rumah rakik limas ko baa kok uniak karena bantuaknyo gadang, rumah adaik ko ado di ateh aia yang artinyo rumah adaik rakik limas ko mangapuang, di buek diateh danau yang mamiliki perairan tanang dan mambuek bangunan ko indak tarombang-ambing. Rumah kuno ko mamiliki desain pengaruh melayu yang malakek. Indak jarang juo rumah adaik rakik limas ko manjadi tampek wisata dan banyak dikunjungi warga. Bantuak nyo yang unik di ateh aia dijadian juo tampek bafoto yang ancak.


Usman bin Affan adolah salah satu tokoh Khulafaur Rasyidin yaitu sahabat Nabi Muhammad nan manjadi khilafah satalah wafatnyo Rasulullah SAW. Beliau ko dikenal jo sifatnyo nan elok, jujur, dan pandai. Salah satu sifat nan bisa diteladani dari Usman bin Affan adoalah sifat dermawannyo. Sahabat Rasululullah ko pernah manyumbangan hartanyo untuak kapentingan mambuek sumber mato aia baru di Madinah. Usman bin Affan emang dikenal kayo tapi ndak pilik mangaluaan pitih untuak kapentingan basamo terutama untuak umat Islam pado zaman itu. Sifat iko nan paralu wak teladani dan tiru dalam kehidupan sahari-hari. Untuak nan Muslim marilah wak maneladani sifat dari Usman Bin Affan nan ndak ragu mangorbanan hartanyo untuak kepentingan umat.


Push up adolah olahraga ringan nan banyak dipiliah dek urang-urang nan sadang manjalani program diet. Push up banyak dilakukan dek urang nan sadang manjalani program diet karano push up sangaik mudah untuak dilakukan. Salain itu push up bisa dilakukan di mano sajo katiko kito sadang mampunyoi waktu kosong. Push up sangaik mudah dilakukan karano push up indak mamarlukan alat-alat tertentu dalam pelaksanaannyo. Kito hanyo mamarlukan sabuah matras nan akan dijadika aleh untuak push up. Salain itu push up pun bisa dilakukan kapan sajo. Push up bisa dilakukan pagi hari sabalum barangkek karajo. Push up bisa juo dilakukan sore hari katiko pulang karajo.


Kasti adolah salah satu olahraga nan menyenangkan dan juo paliang acok dimainkan pas disekolah, karano permainan kasti adolah permainan tim nan mancari kekompakan samo ketangkasan. Alat nan kito paraluan katiko main kasti adolah bola, tungkek panokok bolanyo, dan juo tiang pancang untuak panandonyo. Partmao bola, bola nan buliah digunoan adolah nan tabuek dari karet atau kulik dengan ukuran lingkarannyo 19-20cm , bareknyo direkomendasian adolah 70-80 gram. Tungkeknyo tabuek dari kayu dengan panjangnyo 50-60cm. penampangnyo bantuak oval dan lebarnyo ndak labiah dari 5cm dan tabanyo 3,5cm. panjang pamacik tungkeknyo 15-20cm dengan taba 3cm dan ndak buliah dipaluik. Tiang nan digunoan ado duo, yaitu tiang pertolongan samo tiang bebas. Tiangnyo bisa tabuek dari kayu, basi, atau batuang.


Karano ado PHK besar-besaran nan dilakukan dek perusahaan tampek Andi bakarajo inyo pun kini barpikir untuak manambah sumber pamasukannyo agar dapek melanjutkan hidup dan mamenuhi segala kebutuhan. Karano nominal nan diterima dari uang pesangon cukup gadang Andi mamutuskan untuak mambuka suatu usaha ketek-ketekan. Usaha iko inyo mulai jo istrinyo di mano Andi nan manjadi Juru Masak dan istrinyo nan manjadi kasir serta nan mangelola keuangan. Baru 7 hari samanjak  usaha makanan nan dibuka, kini alah mandapek mamasukkan nan cukup gadang sahinggo manghasilkan laba nan cukup gadang pulo. Uang tasabuik Andi putar kambali untuak melanjutkan usahanyo serta mangembangkan ka jalur nan labiah gadang sahinggo inyo dapek mamperluas jangkauan usahanyo.


Bisnis rumahan bisa jadi solusi untuak mangatasi kasulitan ekonomi dimano bisnis rumahan adolah bisnis nan kini banyak di pakai dek urang untuak manambah pitih masuaknyo. Bisnis di rumah mamang sanag dan bisa di katoan mudah. Untuang nan di dapek pun akan batambah banyak sairang bakambangnyo bisnis tasabuik. Ado banyak janih bisnis rumahan nan bisa awak lakuan. Babarapo diantaronyo nan bisa di patimbangan adolah. Ide bisnis laundry, zaman kini urang alah samakin sibuak jo karajo masiang-masiang sahinggo susah untuak maluangan wakatu sakadar mancuci. Karano itu laundry bisa jadi piliahan nan di pakai dan diminati. Salain itu bisnis laundry ko mamang manggunoan modal nan tabilang gadang tapi gadang ko Cuma sakali untuak mambali masin. Modal akan baliak sairiang jo bakambangnyo bisnis. Mako dari itu kini awak bisa mamulai bisnis baru.


Apakah dunsanak kasadonyo tahu jika sajak 24 november 2011, Tari Saman alah ditetapkan oleh UNESCO sabagai Daftar Representasi Budaya Tak Benda Warisan Manusia? Tari Saman ko sendiri adalah tarian yang berasal dari Suku Gayo yang mandiami dataran tinggi Gayo di Provinsi Aceh, dan tarian kebanggan masyarakat Indonesia. Saat ko, Tari Saman manjadi salah satu tarian yang paliang populer di Indonesia bahkan sampai mancanegara dengan namo tarian seribu tangan (a thousand hand dance). Tari Saman acok dibawakan dalam peristiwa-peristiwa penting di Indonesia kayak peringatan hari kemerdekaan Indonesia, penyambutan kedatangan presiden dari negara lain, penyambutan asean games dan peristiwa penting kenegaraan lainnyo.


Tahun 2019 marupokan tahun dimulai pembarajaan sacaro daring sahinggo banyak para mahasiswa mamiliah untuak pulang kampung dan melanjutkan perkuliahannyo dari rumah. Saat itu  Dina indak mamiliki laptop sahinggo nan maminta kapado urang tuanyo untuak dibalikan. Dan satelah disetujui urang tuanyo Mereka pun mamberikan Dina pitih. Dina pun pai ka salah ciek toko elektronik tampek manjual laptop. Iya melihat-lihat laptop nan ado di etalase dan mananyakannyo kapado penjual. Satelah bakelilingsabanta inyo pun Maambiak  brosur nan ado di dakek karyawan nan sadang badiri di sudut ruangan. Inyo pun  melihat isi brosur nan tacantum jenis laptop serta spesifikasi dan harganyo sahinggo mamudahkan pembali untuak manetapkan pilihannya. Saat itu Dina mamiliah untuak mambali laptop bamerek Asus karano spesifikasi serta harganyo cocok dengannya. Satelah itu inyo pun manuju kasir untuak mananyakan ketersediaan barang dan mambayarnya.


Dalam permainan mobile Legends mamiliki beberapa rank nan haruih ditempuh agar manjadi nan tatinggi. Dalam sistem permainan mobile Legends iko haruih mamiliki tingkat rank  nan sama agar dapek bamain dalam ciek game.  Modern akan tabuka katiko alah mancapai level 8 dan alah mamiliki sakitar 5 Hero. Satelah itu pamain dapek mamiliah untuak Solo atau mambentuk pasukan. Rank partamo dalam permainan mobile Legends yaitu Warrior. Rank keduo yaitu Elite. Sewaktu di paringkek elit iko mako pamain haruih sering bamain mode rank agar dapek manambah level dan naik paringkek salanjuiknyo. Rank ketigo yaitu Master dan dilanjutkan dengan Grand Master. Satelah mancapai poin-poin tatentu sahinggo akun dapek maningkat ka ring Legend. Selanjutnyo yaitu rank mythic.  Dalam range iko alah mamiliki begitu banyak pamain nan pandai dalam mangatehi lawannya. Dan level tatinggi yaitu glorios mythic


Dalam pajalanan untuak baliak ka kampuang sudah manyalosaian kuliah, den jo kawan-kawan nan kini sadang didalam oto bosan sambia mancaliak jalan. Supir nan mancaliak kami diam sajo manawarkan untuak karaoke didalam oto. Waktu itu, dijalan nan sadang ditampuah kini langang sahinggo mamudahkan kami untuak maeboh didalam oto. Kami mamulai lagu balad sabagai lagu partamo nan kami puta. Indak taraso, lagu pertamo pun abih. Lanjuik ka lagu kaduo yaitu lagu pop Indonesia. Katiko kami banyanyi lagu nan antah kabarapo, kami baranti dek lampu merah. Sewaktu baranti, ado pengamen nan mancubo manunjuakan kemampuan suaronyo sahinggo kami ikuik banyanyi basamo dari dalam oto. Indak lamo sudah itu, kami maagiahan pitih sabagai apresiasi. Dan kami malanjuikan karaoke kami nan sempat tatunda sambia taruih jalan kakampuang


Kironyo di dunia kini banyak bamunculan olahraga nan unik-unik bamunculan. Olahraga unik ko hanyo bisa dijumpai dari babarapo negara karano biasonyo oalhraga basifek sacaro tradisional dan hanyo dilakukan babarpo etnis sajo. Nan Partamo ado namonyo lomba manggendong istri dek laki sambia malewati babagai rintangan nan alah disadiokan. Olahraga ko hanyo ado di negara Finlandia dan tantunyo yang ikuik harus pasangan suami istri pulo. Nan kaduo ado namonyo ado namonyo partandiangan lompek unta nan ado di negara Yamen, kalau bisa dikecek an samo nan ado di Nias lompek batu, tapi kalau iko lompek unta nan alah di deretan. Siapo nan bisa mandarat jo mulu inyo nan manang, tapi resiko patah tulang ikuik iko gadang pulo.


Floating market atau kalau diartian manjadi pasa tarapuang, adolah salah satu destinasi wajib jikok sanak pai balibur ka Banduang. Floating Market nan talatak di wilayah lembang ko identik jo tampek manjua makanan-makanan nan dijua dari dalam sampan nan tarapuang di ateh kolam. Banyak pilihan kuliner nan tasadio. Selain pasa kuliner tarapuang, ado pulo tasadio cafe-cafe nan dikaliliangi pemandangan nan sajuak asri dan indah. Floating market bukak dari jam 09.00 pagi sampai jam 06.00 sore di hari karajo dan sampai jam 07.00 sore di akhir pekan atau hari libur. Selain tampek kuliner dan wahana bantuak sampan-sampan, ataupun sapeda aia, banyak pulo beko sanak basobok spot-spot foto nan rancak dan instagramable. Rugi rasonyo kalau alah ka lembang tapi indak singgah ka floating market.


Untuak pamulo nan nio manakuni olahraga untuak kesehatan dan mambantuak badan nan rancak indak paralu alat nan maha atau harus pai ka gym nan mamakan biaya baliak. Iko biasonyo disarankan untuak padusi nan nio manurunkan barek badan tapi minim biaya. Ikuik kelas di youtube  yang maagiah babarpo referensi nan bisa diikuik an jo fitnes dan pola makanan nan alah dianjurkan. Urang nan mambuek video-video nan mambimbiang kito untuak hiduik sehat dan rajin olahraga yang indak ka manyikso badan alah banyak ado di youtube. Kalaupun nio pakai alat olahraga bisa manggunoan tali untuak lompek tali tiok pagi. Atur pola makan dan ikuik babarapo program diet nan ado banyak di internet nan intinyo indak balabiahan.


Aden Sisca, mahasiswa semester akhir. Aden punyo kawan namonyo Andre. Andre tu urang nyo elok, suko manolong. Apolagi disemester akhir ko, Aden butuh bana kawan nan bisa mandukuang dan maagiah samangek untuak manyalasaian perkuliahan sacapeknyo. Aden samo Andre beda tingkat, Andre adolah kakak tingkat Aden, tapi kami kini samo-samo sadang nyusun. Andre lamo nyo di revisi, Andre tarui stuck dan ndak ngarajoan skripsinyo, jadi kami bakawan saliang maingekan. Andre pun tipikal urang nan bisa manarimo masuakan, jadi kalau Aden ado agiah kritik atau saran nyo bisa tarimo dengan elok, baitu pun sabaliaknyo kalau Andre maagiah kritik ataupun masukan ka Aden, Andre pandai mamakai kato nan ndakmanjatuahan, sahinggo masuakan nan nyo agiah lamak untuak ditarimo.


Mambayangkan tentang bancano alam rasonyo manakuikan, tatapi awak bisa mampasiapan diri jo keluarga untuak manghadapinyo dengan babarapo langkah sadarhano. Yaitu langkah patamo mambuek rancano darurek. Bueklah rancano darurek untuak kaluarga wak jiko sawaktu-waktu tajadi bancano alam. Dalam rancano tu tambahkan jalua evakuasi jo tampek palindungan. Langkah kaduo adolah diskusian caro mampasiapan diri dan marespo bencano yang paliang mungkin tajadi. Pikiaan scenario untuak paristiwa yang paliang mungkin tajadi di daerah wak. Pastian sado urang dalam kaluarga wak tau caro bereaksi tahadok babagai macam bancano. Dan langkah tarakhir, kanali caro untuak mandapekan paringatan. Sirene pado umumnyo marupokan paringatan yang cukuik mamadai untuak bancano alam.


Dulu katiko masih baraja di SD, ambo indak suko samo buah Durian. Manuruik ambo, buah Durian itu indak lamak dek gara-gara baunnyo nan kuek ditambah bantuaknyo nan kurang mayakinan untuak dimakan. Tapi sewaktu alah masuk SMP ambo ditawari makan durian dek amak. Ambo waktu itu alah mancubo untuak manolak tapi tetap se dipaso untuak mancubonyo. Akhianyo, ambo cubo saketek buah tu. Indak disangko kironyo buah Durian tu punyo raso nan manih,lamak lo lai. Dek semenjak itu, ambo suko mambali Durian katiko ado nan manjua di pasa atau tapi jalan. Kalau musim Durian alah tibo, biasonyo ambo manungguan buah Durian jatuah dari batangnyo langsuang di Ladang.


Hal nan langsuang talinteh di pikiran katiko nio manonton film ka bioskop adolah bioskop XXI. XXI adolah salah satu jaringan bioskop paliang gadang di Indonesia. XXI tasebar di hampia sadoalah kota besar di Indonesia. Bioskop XXI ko alah ado di Indonesia sajak tahun 1987. Bioskop XXI ko barado di bawah Cineplex 21 Group nan mampunyoi 4 jaringan bioskop berbeda yaitu Cinema XXI, The Premiere, Cinema 21, dan IMAX nan masiang-masiang punyo target pasar nan babeda. Bioskop XXI banyak manyajian film film hollywood ataupun film Indonesia, teknologi tata suaranyo pun didukuang dek dolby atmos. Untuak Cinema XXI sendiri pertamo kali didirikan di Plaza Indonesia tahun 2004. Pado tahun tu Cinema XXI adolah satu-satunyo bioskop nan mamakai sofa ampuak untuak saluruah studionyo. Kini bioskop XXI alah mampunyoi desain khusus nan identik dan ditambah pulo jo karpet dan teknologi berbasis 3d.


Dari dulu ambo nio bana punyo hp nokia enjic karano bantuaknyo nan unik dan gengsinyo nan tinggi. Jadi hp enjic ko dulu dipakai dek anak-anak urang kayo se soalnyo haragonyo emang maha. Pas hp urang layarnyo masih kuniang layar hp enjic ko alah warna putiah. Ditambah lo mode hp nyo ko babeda dari nan lain. Kalau hp biaso layarnyo di ateh dan keypadnyo di bawah. Kalau hp enjic ko layarnyo di tangah-tangah sedangkan keypad hp nyo ado di kanan jo di kiri layar. Jadi bantuak stik PS. Pokoknyo kalau kawan awak alah punyo hp ko pas dulu tu pasti anak urang kayo.


Nan namonyo bausaho pasti ado masonyo untuang ado lo masonyo marugi. Mako dari itu, saat usaho ko bauntuang jan malah bapoya-poya jo hasil usaho tu. Siapkan dana cadangan supayo katiko usaho marugi modal awak sabalumnyo ndak tagaduah. Jan sampai mode dunsanaka ambo nan akhirnyo pinjam pitih kian kamari untuak mambangkik an usaho nyo nan sadang marugi. Sampai-sampai maminjam ka rentenir dek alah kahilangan aka. Dek karano itulah akhirnyo kini nyo di kaja-kaja dek hutang. Hati nyo jadi ndak tanang karano selalu dihantui jo perbuatannyo surang. Kini jan kan kalua rumah, mancaliak urang se nyo lah takuik. Kok ado urang datang ka rumah langsuang mangkunci pintu dek katakuik an.


Incek biji atau biji bijian, babeda jo kacang kacangan biji ko adolah salah ciek suber karbohidrat, nutrisi yang bamanfaat manyadioan energi atau kakuatan untuak tubuah atau badan supayo bisa manggarik. Takah bareh sirah, jaguang, oat, quinoa, barley, dan lain sabagainyo. Makan biji bijian ko bisa manaiakan barek badan tu bisa maningkekan rasiko kanai obesitas, jadi makan makanan ko harus di jago takarannyo, indak buliah makan tarlalu banyak. Gara gara iko untuak manurunan barek badan atau mangontrol barek badan atau bisa disabuik sadang diet sabagian urang mamiliah untuak makan makanan yang randah karbohidratnyo supayo barek badannyo indak naiak. Walaupun takah iko ado biji bijian yang randah jo yang tinggi karbohidrat.


Makanan olahan bilih takah gulai bilih iko dapek manjadi salah satu pilihan untuak menu makanan hari kini. Manfaatnyo nan banyak untuak kesehatan, karano manganduang zink nan dapek manjago pertumbuhan tulang. Salain itu kandungan protein nan tinggi mambuek iko dapek manyehatkan. Raso manih nan ado di ikan bilih mambuek masakan lamak. Ikan bilih nan gampang didapek dipasa atau langsuang manangkoknyo didanau. Harga nan ekonomis tapi mampunyoi manfaat banyak iko manjadi kesekaan banyak masyarakat. Gulai ikan bilih nan dibuek biasonyo ditambahan bahan-bahan lain untuak manambah raso lamak sahinggo dapek mambuek paruik pueh dek rasonyo. Mangolah nan gampang mambuek ikan bilih dapek manjadi rekomendasi untuak menu makan hari kini.


Namo den Lisa Salsabila Asi den adolah muid kaleh 6 SD di salah ciek sakola dasar nan ado di Kabupaten Agam. Den tingga jo onek den karano amak samo apak den lah bacarai dan den dititipan ka onek den. Onek den karajonyo manggaleh kue. Ado banyak janih kue nan dibuek dek onek. Samanjak kaleh 1 aden taruih sato manolongan onek untuak mambuek kue. Dari situ aden lah manyukoi mamasak kue. Den sanang kalau sadang mamasak, bahkan kini den lah pandai masak kue surang. Kadang kalau onek sedang sakik den surang mambuek kue, walaupun onek basikareh nak manolong tapi den ndak no. karano den suko dan ndak nio manyusahan onek.


Sanak-sanak nan suko manonton video review makanan pasti tau jo food vlogger bantuak Tanboykun, Ria SW, Magdalenaf, dll. Kalau mancaliak inyo makan, pasti nampak sado makanan nan dicubo itu lamak-lamak. Di jaman konten bantuak kini ko, food vlogger bisa jadi profesi nan manjanjikan. Wak kini marasoan baa gadangnyo dampak review dai food vlogger ka bisnis kuliner. Restoran nan dulunya langang, satalah direview dek food vlogger bisa jadi viral dan akhirnyo rami. Food vlogger kini jadi media untuak promosi nan efektif dan efisien untuak mampangruhi minat bali konsumen. Kini bisnis kuliner balomba-balomba mamakai food vlogger, makonyo profesi food vlogger bisa disabuik manjanjikan.


Kammpek, gunoan layanan asuransi. Salah satu tips murah nan bisa dunsanak untuak mangumpuaan dana sarurat dengan efektif adolah pakai layanan asuransi. Pamakaian layanan asuransi ko manjadi caro murah bagi dunsanak untuak mampunyoi simpanan dana darurat. Istilahnyo dunsanak dipakso untuak manyetoran dana bia bisa dipakai katiko tajadi situasi darurat. Iko bisa jadi salah satu opsi bia plot dana darurat labiah tatata. Indak masalah jikok tetap nio mangumpuaan dana darurat di rekening tapisah. Namun, indak ado salahnyo jikok ingin tetap mamiliki asuransi. Justru iko akan mambatu dunsanak mamiliki dana darurat nan bahubuangan jo kabutuhan khusus. Misalnyo dana darurat katiko sakik dan paralu layanan kasehatan, dunsanak bisa piliah asuransi kasehatan jadi indak paralu ambiak piti darurat di rekening darurat tadi.


Jo karagaman budayo di Indonesia ndak heran kalau masakan Indonesia adolah tradisi kuliner paliang kayo di dunia, tamasuak didalamnyo masakan dari minangkabau. Gulai adolah salah satu makanan khas padang yang alah marambah ka janjang nasional. Kini banyak usaho makanan yang mambuek gulai untuak jadi salah satu menu makanannyo. Ado namonyo gulai tunjang, gulai yang acok jadi manu andalan di rumah makan padang. Gulai tunjang ko tabuek dari kikil jawi yang alah diabuih supayo ampuak dan diolah jo santan ditambah bumbu rempah lainnyo khas padang yang alah di tumih talabiah dahulu. Kikil ko dimasak jo bumbu dan santan tadi sampai manggalagak, barulah gulai tunjang siap dimakan.


Gym ball adolah alaik yang acok dipagunoan dek ibu hamil untuak baolahraga. Biasonyo ibu hamil akan didampingi jo instruktur yoga. Manfaaik dari mamakai alaik gym ball ko bagi ibu hamil adolah. Supayo maningkek an aliran darah ka daerah panggua ibu. Mambantu maagiah tekanan baliak ka paho dan perenium ibu. Bantuak dari gym ball ko bulek, gadang, bisa di duduak i dek ibu hamil, tabuek dari karet lateks. Kareno itu gym ball ko indak mudah pacah, kareno tabuek dari bahan anti selip yang lentur dan indak mudah pacah. Bola gym ko elok juo untuak pagelangan kaki jo lutuik dan mamabantu tubuh dalam posisi tagak dan indak mambungkuak.


Untuak masyarakat Banduang dan sakitarnyo lah bisa manikmati angkutan umum nan banamo Damri. Damri adolah angkutan umum nan tipenyo bus. Untuak manaiki damri indak diparalukan ongkos nan maha. Kalian hanyo paralu marogoah kantoang sabanyak 5.000 rupiah untuak sakali parjalanan. Damri pun malayani rute hampia di saluruah Banduang. Bahkan rute damri sampai ka kampus Unpad nan talatak di Jatinangor Kabupaten Sumedang. Untuak naiak damri pun indak lah sulik. Hal partamo nan harus kalian lakukan katiko handak naiak damri adolah dengan datang dan manunggu di halte tadakek dari tampek kalian tingga. Satalah damri tibo kalian harus malakukan pambayaran non tunai. Pambayaran non tunai iko bisa dilakukan dengan tap kartu atau scan kode QR nan ado di damri. Satalah itu kalian tingga duduak dan turun di halte nan kalian tuju.


Partamo kali den mancubo basreng katiko den mulai bakuliah di Universitas Padjadjaran, Jatinangor. Aden nan barasal dari Sumatera Barat ko awalnyo saktek asiang samo camilan nan banamo basreng ko. Ditambah pulo di kampus den banyak kawan-kawan nan manggaleh basreng untuak manambah-nambah lanjo. Sampai den lulus kuliah pun, basreng akhianyo manjadi camilan nan biaso den konsumsi sahari-hari untuak kawan buek tugas, kawan karajo kalompok, bahkan sabagai sumber dana usaho kagiatan kampus. Kini, indak hanyo di Jatinangor den basobok jo basreng, di daerah tampek tingga den pun alah mulai banyak nan manggaleh basreng. Mulai dari kemasan ketek nan dijua 5rb- 10rb, atau nan bakilo-kilo.


Ambo masih ingek waktu partamo kali ambo mahabihkan waktu liburan di kampuang ambo nan talatak di Kecamatam Rambatan, Kabupaten Tanah Data. Katiko itu tahun 2005 dan ambo masih barumua limo tahun. Pado maso itu aliran listrik di kampuang ambo masih susah sahinggo listrik acok mati katiko malam hari. Saat listrik mati kami akan manyalokan suluah sabagai sumber cahayo. Ambo nan biaso hiduik di kota katiko acok manangih sapanjang malam karano listrik mati. Bahkan ambo manangih bukan hanyo karano listrik mati, tapi karano makanan pun ambo manangih. Ambo waktu ketek sangaik manyukoi ayam kentucky dan di kampuang ambo ndak ado nan manjua ayam kentucky. Akhianyo karano itu ambo manangih saharian sahinggo mambuek dunsanak ambo pai ka kota untuak mancarikan ayam kentucky.


Sewaktu bakumpua jo kawan-kawan di pos ronda, Ahmad baniek untuak bamain catua jo kawan-kawan. Tapi dek indak ado papan catua di pos ronda, Ahmad pai maambiaknyo dirumah. Satelah papan catua diambiak, Ahmad jo kawan-kawannyo mulai bamain. Hobi nan mereka mainan di waktu luang iko biasonyo dimenangkan dek Ahmad. Ahmad dikenal pandai bamain catua di lingkungannyo karna ahmad merupakan mantan atlet catua. Ahmad mamulai aktivitasnyo manjadi atlet karena sabalumnyo Ahmad manjadian bamain catua sebagai hobinyo. Hobi ikolah nan manjadian inyo mancubo ka jalur profesional yaitu manjadi atlet. Sampai kini, Ahmad tetap manjadian catua sabagai hobinyo nan biaso inyo karojoan sawaktu bosan atau ado waktu luang.


Cidera saat olahraga marupokan kejadian nan indak bisa awak dugo sabelumnya. Mako dari itu penting untuak mangetahui tindak penanganan partamo katiko sasaurang takena cedera  katiko malakukan olahraga. Nan partamo yaitu mamutuskan untuak baristirahatsabanta dari aktivitas olahraga agar mamberi rehat sajanak ateh raso sakit nan diagiahkan katiko cedera. Kaduo,  mangkompres dengan nan alah dibuluik dengan kain lalu ditempelkan kapado bagian nan taaso nyeri akibat Cedera nan inyo alami. Dan penting untuak diketahui bahwa katiko sasaurang cedera jangan diagiahkan balsem nan basifat panas karano hal itu dapek mambuek pembuluh darah  tabuka sahinggo dapek mambangkak. Ketigo, malakukan evakuasi dengan pengangkatan seperti manahan bagian nan cedera baada di posisi tinggi daripada tubuh nan sadang babaring. Hal iko agar dapek mangurangi raso nyeri serta mangurangi aliran darah ka bagian nan sadang nyeri tasabuik sahinggo peradangan dapek  tahindari.


Padusi bisa sajo mamulai bisnis. Untuak mamulai bisnis tantunyo salah ciek hal nan paliang pantiang adolah modalUntuak mamulai bisnis kini cukuik mudak, karano awak bisa mamanfaatan teknologi nan samakin bakambang. Indak jarang kini alah banyak muncua panjua-panjua nan mampromosikan barang dagangannyo malalui aplikasi gofood sahinggo bisnis labiah mudah dan cangkupannyopun labiah lueh. Salah ciek ide nan bisa di pakai untuak jualan di rumah adolah jualan pisang lumer. Olahan pisang mamakai modal nan ketek salain itu pisang jugo cukuik digemari dek sado kalangan. Awak bisa molah pisang ko jadi babagai macam, nan paliang banyak diminati adolah pisang goreang nan dia agiah lelehan toping. Antah itu coklat, tiramisu, capucino dll. Olahan ko cukuik banyak di minati karano rasonyo nan manih gurih dan tantunyo murah. Mako dari itu marilah mulai bisnis nan mudah dengan banyak kauntuangan.


Masin cuci ciek tabuang adolah masin cuci nan mudah untuak digunokan. Apolagi masin cuci ciek tabuangnan dipunyoi adolah masin cuci ciek tabuang nan canggih. Masin cuci ciek tabuang mampunyoi 5 caro karajo. Partamo, katiko baju lah ado di dalam tabuang dan masin alah taprogram, masin cuci akan dialiri aia. Aia tersebut mangalia dari bagian laci detergen hinggo mamanuahi bagian dalam dan lua tabuang. Kamudian katiko tabuang lah panuah, aia akan baranti mangalia dan tabuang mulai baputa. Saat tabuang baputa, katup aia akan tabukak dan aia akan disalurkan ka saluran pambuangan. Salanjuiknyo aia barasiah akan masuak baliak ka dalam tabuang dan mambilas pakaian hinggo barasiah. Terakhir, tabuang akan kambali baputa untuak mangariangkan baju.


Andi saat itu mamiliki cukuik banyak lemak di antara perutnyo serta lengannya. Sahinggo inyo pun mamutuskan untuak malakukan olahraga seperti angkat beban sahinggo inyo dapek mambentuk ototnyo agar lemak nan baada di tubuhnyo dapek bakurang. Manfaat nan dirasokan selama 3 bulan inyo olahraga angkat beban yaitu tabentuknyo otot-otot di perutnyo serta tangan sahinggo taciptalah badan Andi nan cukuik kekar darisabelumnya. Selain itu Andi nan biaso baolahraga sacaro taatur selama 3 bulan iko inyo rasokan lebih produktif dalam manjalani aktivitas sehari-harinya. Manfaat lain nan Anda rasokan dengan baolahraga sacaro taatur yaitu bakurangnyo raso maleh  dan hal iko mambuek Andi taruih malakukan olahraga sampai saat ini. Mandapekkan manfaat olahraga nan sangek signifikan tahadap kehidupannyo dan aktivitas  sehari-hari mambuek Andi mamutuskan untuak mambali barbel agar katiko inyo di rumah tetap dapek malakukan olahraga.


Indak ka sado hubungan urang jo cowok berjalan indah kayak carito-carito di buku banyak subana e sedih e malahan urang lebih sanang samo hubungan yang urang e ndak jadi pacarana jo urang. Kalau yang alah pacarana dan jadi mantan tu kebanyakan ado se ndak sero jo urang tu. Mungkin karna alah mancaliak sifat asli e dan emang ndak bisa sifat e tu ditoleransi do menurut urang dan sampai kini masih ado ciek mantan yang masih mananyo-nanyo nio balikan atau indak. Yang jaleh alah urang jawek ndak nio do tapi antahlah mambinga bana lo kadang urang tu masih ajo nio batanyo, heran lo urang jadi e. mungkin emang kayak gitu sifat cowok tu ndak ka menyerah sabalun dapek, sumpah gali mancaliak e kayak gitu rishi iyo lo


Pasti sanak alah pernah mandanga tentang ajaran “makan lan sabalun litak, barantilah sabalun kanyang”. Ajaran tasabuik adolah ajaran nan diajarkan oleh Nabi Muhammad SAW. Ajaran ko ado batuanyo. Makan sabalun litak akan mancegah kito dari makan balabiahan nan biasonyo tajadi kalau wak sadang litak bana. Baranti sabalun kanyang ajaran nan sangaik elok diterapkan juo. Dengan baranti makan sabalun kanyang wak bisa manjago barek badan wak jadi labiah stabil. Kaduo ajaran ko bisa manjago metabolisme tubuah wak salalu stabil sahinggo dapek mangurangi resiko obesitas. Dek itu, marilah wak terapkan ajaran ko ka kahidupan wak sahari-hari untuak manjago kasehatan tubuh dan mahindari panyakik yang disebabkan dek makan balabiahan.


Tokoh adat di tampek daerah ambo tingga memanglah urang nan sangaik bijak. Satiok ado permasalahan-permasalahan penduduk di kampuang pasti mampu disalasaikan dengan adil, cermat, dan tapek. Pembawaannyo dalam menasehati pun sangaik jaleh, taparinci, dan mudah dimangarati. Satiok mangadu kapado tokoh-tokoh adaik di kampuang pasti selalu maraso pueh dengan solusi-solusi nan diagiah. Nasehat-nasehat nan di agiah pun sangaik mudah ditarimo. Memang ndak salah kalau apak tu tapiliah jadi tokoh adat. Cocok bana. Samparono. Kok dapek apak ko yo sampe salasai lah mamimpin kampuang kami ko bia kampuang kami bisa manjadikan warganyo tetap hiduik sasuai dengan adaaik nan berlaku di ranah Minang.


Talenan adolah alat nan bisa ditamukan di dapua. Talenan mampunyoi fungsi sabagai aleh katiko kito mamotoang sesuatu seperti bawang, lado, dan daun bawang. Talenan mampunyoi peran nan sangaik pantiang untuak manjago kebersihan masakan. Kito bisa mambali talenan di pasa-pasa atau di supermarket tadakek dari rumah. Hargo talenan pun relatif tajangkau dek kantong sado urang. Talenan biaso dijua dengan hargo sapuluah ribu rupiah sampai duo puluah ribu rupiah. Biasonyo talenan tabuek dari bahan dasar kayu, tapi akhir-akhir ko lah mulai banyak inovasi bahan nan dipakai untuak mambuek talenan. Bahan-bahan salain kayu nan dipakai untuak mambuek talenan antaro lain plastik, kaco, baja, dan marmer.


Sanak ado nan tau ndak jo Pulau padar, pasti ndak biaso tadanga kan. Pulau padar ko talatak di Nusa Tenggara Timur, pulau ko merupakan pulau katigo terbesar di kawasan taman Nasional Komodo, setelah Pulau Komodo dan Pulau Rinca. Ambo jo kawan ambo kan suko bana tantangan jadi kami cubolah kasitu soalnyo nyo manaiki bukik dulu kalo nio manikmati pamandangannyo. Awak bisa mancaliak pemandangan pasia tasapu ombak pantai jo mancaliak rancaknyo gugusan pulau lain. Caronyo awak datang di pagi hari untuak mamulai hiking bisaloh awak nampak sunrise yang rancak dari ateh bukik tu. Siapkan fisik kalian bia awak dengan senang bisa menanjak i bukik di Pulau Padar tu, pemandangan diateh bukik tu yo ndak akan buek awak manyasa lah mandaki saketek.


Tahun 2020, den pai liburan ka Banduang jo Amak dan Apak den, sakalian mangunjuangi Kakak den nan tingga di Dago, Banduang. Den pai jo Bus Sambodo jo harago Rp 550.000/urangnyo. Pajalanan di tampuah salamo 2 hari samalam. Den pai dari Bukittinggi hari Rabu jam 09.00 dan den tibo di Banduang hari Jumat jam 09.00 pagi. Indak hanyo pajalanan daraik, aden juo lewat lauik manyubarang jo kapa dari Palabuahan Bakauheni, Lampung manuju Palabuahan Merak, Banten. Pajalanan di kapa den lalui pas hari Kamis sore sakitar pukua 16.00-18.00 WIB sahinggo den sempat mancaliak sunset dari tangah lauik. Syukurlah hari itu cuaca cerah dan den bisa manalusuri satiok suduik kapa sambia mambuek video-video pendek.


Kamera saku digitial atau kamera pocket bisa dikecek an adolah kamera jo teknologi digital yang manyimpan data gamba dalam format digital yang baukuran ketek. Jadi labiah rincinyo ciri dari kamera pocket ko ketek dan ringan sahinggo bisa dilatak an di saku, lensanyo indak bisa digangi, mudah dibaok kama se, mamiliki fitur manual jo otomatis. Kamera ko juo ado kalabiahan jo kakurangannyo sasuailah dengan ciri yang ambo sabuik an. Jadi bisa disabuik kalabiahannyo kareno bisa dibaok kama se, hargonyo tajangkau juo. Kalamahannyo auto focusnyo lambek dan bisa mambuek hasil gambar tu kurang jernih. Kiro-kiro mode itulah ciri dari kamera pocket ko.


Waktu pai ka lombok tantu awak harus manfaatkan waktu untuak jalan-jalan. Sore hari ambo naiak cidomo khas yang merupokan salah satu transportasi unik khas Pulau Saribu Masjid. Cidomo marupokan transportasi yang terdiri dari sebuah garobak ketek yang ditarik jo kudo. Untuak awak bisa naiak kudo ko bisa langsuang se mangecek an ka urang nyo dan tarif yang yang ditawarkan biasonyo bamacam-macam soalnyo tagantuang rute yang kalian tuju. Rato-rato tarif yang awak bisa bayia katiko naiak cidomo ko adolah 40 ribu sampai dengan 75 ribu. Untuak tarif kaliliang pulau lain lo bisa sampai kisaran 120 ribu. Ancak juo kalau awak naiak di pagi atau sore hari.


Wak acok tabaliak-tabaliak atau manyamoan microwave jo oven, padohal duo alaik ko babeda. Perbedaan paliang dasar antaro microwave jo oven tu dicaliak dari fungsinyo. Microwave fungsinyo untuak maangekan makanan, karno microwave hanyo maningkekan paneh dari makanan. Saat manggunoan microwave wak cuman maatur lamo waktunyo se. Microwave cocok untuak maangekan makanan baku, sadangkan untuak makanan mantah akan labiah sulik matang dan butuah waktu nan lamo. Oven fungsinyo untuak mamanggang makanan dalam suhu tinggi. Saat manggunoan oven, wak dapek maatur suhu dan waktu pamanggangan. Oven bisa digunoan untuak mamatangan makanan mantah bantuak adonan kue, dagiang, atau ikan, Untuak mamasak bahan makan mantah oven ko labiah ancak dibandiang microwave.


Karano ampiang ka sado urang di kampuang kami alah ado onda otomatis lapangan karajo ojek alah payah bana dan ndak lo banyak yang bisa di lakuan do. Seharus e mancaliak yang kayak giko ado bantuan dari nagari untuak manolongan e karno banyak yang dulu mato pancaharian utamo e ojek harus baranti dan ndak tau harus manga karano saketeke urang yang butuh ojek lai. Bahkan sampai saat kini ndak ado Nampak pertolongan e do karano emang kini makin saketek urang yang nio ojek, banyak nan mamiliah untuak ndak malanjuikkan ngojek karano hal iko. Atau mungkin butuah musyawarah dulu karano ndak ado perubaha nasib yang emang pemasukan utama e daro ngojek.


Kitab suci Al-Qur'an adolah kitab suci nan menjadi pedoman hiduik bagi umat Islam. Tapi nan ambo heran masih banyak dari urang-urang Islam nan ndak tau caro mambaco Al-Qur'an. Sangat keterlaluan manuruik ambo. Ba a lo caro mancari pedoman hiduik katiko ndak mengenal kitab nan barisi pedoman tu sendiri. Manuruik ambo, mungkin ado beberapa faktor penyebabnyo antaro lain talahia dari keluarga nan memang ndak bisa baco Al-Qur'an atau dari pribadi manusia tu surang nan ndak nio pandai atau ndak nio tau ba a a caro untuak mambaco kitab sucinyo. Semoga urang-urang nan sarupo iko diagaiah hidayah dek Allaah supayo bisa capek sadar.


Di era 2000 an hp blackberry pernah barado pado maso kajayaan nyo. Hp balckberry manjadi hp yang ancak lah pado zaman itu dan indak sadoalah urang mamiliknyo. Hp iko manjadi hp paliang populer pado maso itu. Blackberry ko pernah manggeser kejayaan hp nokia yang pado saaik itu sadang bajayo juo. Namun sajak 2010 hp blackberry ko mulai meredup, indak lamo dari itu pasar blackberrt sabana anjlok. Manuruik kawan ambo kekurangan dari hp blackberry ko kareno minim inovasi. Bara tahun memang lagi populer bana BBM namun samakin tahun samakin canggih, tapi hp merek iko indak talalu malakuan inovasi sasuai zaman nyo.


Katiko ambo mampunyoi waktu luang, bukan bararti ambo baranti bakagiatan. Ambo justru manjadi labiah banyak kagiatan katiko punyo waktu luang. Namun nan mambedakan adolah kagiatan nan ambo lakukan adolah kagiatan nan manyanangkan. Contohnyo adolah kagiatan jo kawan-kawan nan jarang basobok. Biasonyo ambo jo kawan-kawan akan maabihkan waktu luang dengan bamain futsal.  Kami biasonyo bamain futsal di daerah Jakarta Pusat. Kami memang sangaik manyukoi futsal. Dulu waktu sikola kami pun acok main futsal katiko hari libur. Salain bamain futsal, kagiatan ambo katiko punyo waktu luang adolah mambaco buku. Biasonyo katiko punyo waktu luang ambo bisa mambaco buku minimal 50 halaman dalam sahari.


Carito rakyat dari daerah akan labiah ditarimo katiko awak mancaritokannyo kapado anak-anak. Oleh karano itu, awak harus mengetahui ba a caronyo supayo anak-anak ko tertarik dengan apo nan dicaritokan. Ado caro nan bisa dilakukan supayo anak tu namuah mandangaan awak bacarito. Nan pertamo, awak harus bisa manyasuaikan carito apo nan kiro-kiro cocok dan pantas untuak awak caritokan. Harus awak sasuaikan jo usia mereka. Kalau dapek carito nan awak caritokan mampunyoi tema nan disukoi dek anak. Nan kaduo, suruah anak-anak tadi untuak marespon pertanyaan dari awak, sahinggo komunikasi ko ndak ciek arah se. Komunikasi ciek arah biasonyo akan mambuek anak-anak mangantuak dan maleh mandangakan awak bacarito. Kurang labiah itu nan bisa awak lakukan supayo anak ndak bosan mandanga awak bacarito.


Adiak ambo suko bana jo keju, bali roti tawar pakai keju kadang keju nyo kulek-kulek se. Satiok nio pai sakolah pasti minta buek an sarapan dan nan paliang mudah manyiapkan roti tawar se. Ambo jadi bapikia baa lah kaloindak ado pamaruik keju ko, pasti repot bana ambo harus mamotong-motong keju. Pakai pamaruik keju pun jadi rancak hidangan nan nio awak sajikan, sebab pakai pamaruik kejo ko jadi haluih keju nyo. Cubolah kalo awak potong-potong pakai pisau ndak mungkin sahaluih dan sarancak iko jadinyo. Jadi nan dirumahnyo alun ado paruik an keju bali lah harago nyo ndak lo maha bana, bisaloh awet awak makainyo.


Becana salanjuiknyo ado banjir. Banjir adolah bancana nan acok tajadi di wilayah Indonesia. bencan nan disababkan dek faktor hidrometeorologi ko salalu maningkek satiok tahunnyo. Maskipun takadang indak manimbuakan banyak korban jiwa, bencan ko tetap sajo marusak infrastruktur dan manganggi stabilitas parekonomian masyarakat sacaro signifikan. Karakteristik banjir sangek baragam. Banjir dapek disababkan karano curah hujan nan tinggi jo indak diimbangan serapan tanah nan cukuik, atau dapek tajadi dalam bantuak rob atau bandang. Oleh karano itu, kito harus siap mangantisipasi satiok jenis bencana banjir. Nan dapek dilakukan sabalumtajadi banjir adolah parhatian katinggian rumah dunsanak dan sabngunan nan rawan banjir, tinggian panel listrik dan hubungi pihak bawenang apobilo akan dibangun dindiang panghalang di sakitar wilayah dunsanak.


Fahmi baru masuak TK tahun ko. Inyo sakola di TK Islam dakek rumahnyo. Di sakola , Fahmi baraja baco Al Quran. Tapi sabalun baco Al Quran, Fahmi baraja huruf hijaiyah dulu. Satalah hafal huruf-hurufnyo, inyo lanjuik baraja baco Iqro, dari Iqro ciek sampai Iqro anam. Di Iqro ciek, duo, tigo, Fahmi capek barajanyo karano nan masih sederhana se nan dibaco. Alah masuak Iqro 4 inyo mulai payah mambaconyo. Untuang guru TK inyo saba-saba maajaannyo. Akhirnyo tamaik pulo Fahmi mambaco Iqro sampai Iqro anam. Kini inyo alah mulai baraja mambaco Al Quran dari ayaik-ayaik pendek macam Al-Fatihah, An-Nas, Al-Falaq , jo Al-Ikhlas.


Muhammad Hatta nan merupakan salah satu pahlawan Indonesia nan paliang diingat oleh masyarakat Indonesia karano beliau merupakan wakil presiden partamo di Indonesia. Laki-laki nan biaso memakai kacamato babingkai hitam iko lahir pado tanggal 12 Agustus 1902 di Bukittinggi Sumatara Barat. Laki-laki nan mempunyoi sosok sederhana Iko mempunyoi carito nan cukuik unik. Walaupun sabagai urang nomor 2 di Indonesia saat itu Muhammad Hatta indak bisa membeli sepatu keinginannyo. Saat itu Muhammad Hatta pernah mempunyoi keinginan untuak membeli sepatu Bally. Saking nio untuak mempunyoi sepatu tasabuik Muhammad Hatta menggunting gambar sepatu nan ado dalam iklannyo. Kegiatan itu dilakuan dengan harapan dapek membeli sepatu tasabuik suatu hari nantii. Namun sayangnyo alah babarapo lamo bahkan sampai meninggal dunia pun baliau indak dapek mewujudkan keinginannyo untuak membeli sepatu Ballyi nan sangek diidamkannyo tasabuik.


Puaso Senin Kamis adolah ibadah sunnah nan bisa dilakukan rutin satiok minggu di hari Senin jo Kamis. Puaso ko ndak wajib dilakuan tapi dianjurkan supayo wak bisa mandapek pahalo dan sabagai bukti kataqwaan wak kapado Allah. Salain untuak maningkekan kataqwaan wak kapado Allah SWT puaso Senin Kamis ko bisa mambantu manjago kesehatan wak. Penelitian alah manunjuakkan kalau pyaso dapek manurunkan resiko babagi panyakik macam diabetes, hupertensi, dan psnyakik jantuang. Puaso dapek maningkekan sistem imun tubuh wak juo, sahinggo kito busa tahindar dari baragam panyakik. Dek itu, marilah kito mambiasoan diri untuak bapuaso sunnah Senin Kamis ko, karano banyak manfaaik nan wak bisa rasoan.


Dalam iduik tantunyo indak slalu bajalan mulus, pasti ado yangnamonyo masalah. Salah satunyoo masalah finansial. Banyak urang nan malakukan hal-hal yang merugikan untuak mandapekan piti. Contohnyo minjam ka rentenir, atau nan kini sedang trend minjam kan pinjaman online. Jo pinjaman-pinjaman samacam itu tantu ado bungonyo, nan mano itu merugikan untuak masyarakat. Jadi untuak manghindari hal nan samacam itu kito paralu mamikian dan marancanokan solusi untuak masalah nan bahubuangan samo finansial ko, salah satunyo dana darurat. Jo adonyo dana darurat kito indak paralu pusiang harus minjam kamano kalau ado masalah kauangan. Mamakai dana darurat pun harus bapandai-pandai supayo dana nan alah disimpan efektif. Mulailah manyimpan dana darurat dari awal, karano awak ndak tau bilo masalah tu kan datang.


Kini lah banyak robot nan diciptakan untuak mampamudah karajo rumah tanggo. Diantaronyo adolah robot sapu nan tantunyo bafungsi untuak mampamudah karajo wak dalam mambarasiahan rumah. Caro untuak mampagunoan robot ko pun sanagaik mudah. Tingga di takan se tombol on pado robot sapu ko mako robot ko dengan sendirinyo bisa mambarasiahan ruangan dengan manggunokan 2 sikek nyo yaitu roller dan spinner. Kaduo sikek ko akan bakarajo untuak ma aduak abu dan sarok nan masuak dan kemudian mambuang nyo ka tampek sampah nan ado di dalam robot ko. Ndak paralu cameh robot ko akan manumbuak dindiang ataupun barang nan ado di sekitarnyo karano robot ko dilengkapi dengan inframerah dan sensor.


Ndak disangko kawan ambo harus dirawat di rumah sakik di ruang ICU salamo baminggu-minggu karano ulah perbuatan nan ambo lakukan. Ndak pernah tapikia musibah ko kanai ka kami. Sadang lamak-lamak batandiang bulu tangkis raket nan ambo pakai talapeh dan kanai ka kapalo kawan ambo tu. Katiko raket ambo balangkang ka kapalonyo dalam sapersekian datiak kawan ambo tu langsuang tumbang ndak badayo. Katiko dicaliak badannyo ndak bagarik samo sakali. Salamo ambo iduik itulah peristiwa nan sangaik mambuek ambo cameh. Takuik bana ambo kawan ambo ko ndak bisa diselamatkan. Tapi alhamdulillah kini nyo alah sadar dan nyo pun ndak manyalahan ambo samo sakali.


Salagi ado waktu langang, kalau dirumah awak bisa mambuek taman di halaman manjadi labiah ancak. Taman yang ancak lamak dipandang mato dan mambaok suasana yang menyenangkan. Awak bisa merapihan taman awak atau mambuek taman sederhana yang ancak. Caronyo mudah kalau awak nio maluangkan waktu awak dengan aktivitas mambuek taman sederhana surang. Patamo kalau ndak ado pot gadang pakai se lah dulu pot ketek bisa dari botol bakeh, Kaduo isilah jo tanah yang ado atau agiah pupuk, katigo ambiak tanaman yang nio awak tanam, siap tu rapihan lai sasuai jo kemauan awak. Rumah yang sihaik adolah rumah jo taman yang asri dan sajuik.


Kini ko sadang musim gampo di kota Padang. Mako dari itu,awak sabagai urang nan kesehariannyo barado di kantua-kantua batingekek alah seharusnyo mengetahui ba caro manyalamaik an diri dari bancana tasabuik saat awak barado di lantai 2,3, dan sataruihnyo supayo awak bisa selamat. Caro nan bisa kalian lakukan tu antaro lain cari perlindungan di bawah meja nan kokoh. Jan ceroboh untuak turun ka lantai bawah di saat gampo sadang kancang-kancangnyo karano di kawatirkan gedung tu ambruk ka bawah. Setelah gamp lah mulai mereda turunlah dari lantai ateh tu ka lantai bawah manggunokan janjang daruraik, jan manggunoan lift. Nan terakhir, kalau lah sampai di bawah gedung mako cari lah tampek nan lapang dan jauah dari sesuatu nan barisiko jatuah saat gampo.


Ambo sanang bana kalau ado sesuatu yang manunjuak an baa membanggakannyo Indonesia ko, mulai dari adat, tradisi sampai makana khas urang Indonesia bana. Salah satu yang ambo sanang wakatu makan di Restoran Merah Putih di Bali dari namonyo se awak lah tau baa restoran iko manunjuak an patriotisme sang merah putih. Makanan di tampek ko tantunyo Indonesia bana dan lamak pastinyo, restoran ko menawarkan kuliner klasik khas Indonesia yang kental jo unsur tradisional tapi ndak lupo dengan kemewahannyo. Restoran Merah Putih ko alah meraih Michellan Star jadi ndak diragukan lai baa raso makanan yang ado disitu. Urang Indonesia pasti sasalero jo sado makanan yang ado di Restoran Merah Putih ko.


Anak zaman kini suko bana jo minuman matcha samo jo ambo, ambo gitu lo suko bana jo matcha. Jadi minuman ko warnonyo hijau dan baun nyo tu lamak bana. Matcha ko beda jo greentea kalau matcha ko bantuak nyo serbuk dan wangi nyo labiah lembut lai, rasonyo jauh labiah kuek apolai saar dijadian minuman biasonyo ditambah jo susu, pas jadi minuman matcha ko labiah kental dan manih. Aroma matcha ko pun labiah kuek dari pado teh hijau pada umumnyo. Urang yang ndak suko matcha mungkin ndak suko perpaduan raso antaro manih jo paik saketek tapi kalau bagi ambo minuman matcha ko lamak.


Lisa maraso sekeliling rumahnyo bagitu kosong sahinggo inyo mamutuihkan untuak  mananam beberapa Tanaman nan cocok untuak halamannyo. Saat itu inyo manyiapkan lahan talebih dahulu jo mambersihkan sekelilingnyo sahinggo mampermudahkannyo dalam mananam dan manentukan jenis tanaman apo nan akan inyo tanam. Satalah itu Lisa mamutuihkan untuak mangambik tanah karano tanah di halamannyo indak bagitu subur sahinggo inyo mamerlukan tanah subur nan mamiliki banyak nutrisi sahinggo tanaman nan akan kita tanam dapek barkembang jo bagus. Lisa  mambeli banyak jenis bibit nan bagus untuak halamannyo. Satalah semua persiapan  dilakuan bisa mamulai untuak mananam bunga-bunga di sekitar rumahnyo. Tiga bulan kemudian bunga tasabuik telah barkembang jo bagus dan manghiasi rumah Lisa. Kini rumah Lisa semakin enak dipandang karano mamiliki barbagai banyak tanaman dan bunga nan manghiasinyo.


Liburan tahun lalu, Mifta pai ka rumah uni sepupunyo di rantau. Satibo disinan , Mifta disambuik elok dek keluarga uni tu. Mifta sanang bana dikampuang dakek uni itu tingga karna kampuangnyo punyo masyarakat nan ramah samo lingkungannyo nan sejuk. Mifta acok diajak untuak bakaliliang kampuang samo anak uni sepupu Mifta tu mamakai sepeda. Indak itu se do,biasonyo inyo maajak untuak bamain lompek tali, lari-lari, dan sebagainyo. Mifta sanang bana, nio rasonyo untuak tingga jo basakola disiko tapi amak jo ayah indak maagiah izin untuak tetap tingga disiko karno mereka indak nio bapisah jo anaknyo. Akhianyo, setelah masa liburan abih Mifta baliak ka kota asalnyo.


Dalam agamo Islam, hari besar Islam ditentuan berdasarkan kalender Hijriyah nan mengikuti rotasi bulan. Kalender Hijriyah ko sangaik bagantuang jo posisi bulan, dek itu untuak manantuan hari besar Islam macam Idul Fitri dan Idul Adha maka dilakuan sidang Isbat oleh Kementrian Agama RI. Caro manantuan bilo hari rayo jatuah dapek dicaliak dari baragam caro. Caro nan patamo dengan metode hisab. Hisab ko adolah metode bahituang untuak manantuan posisi dari benda langik supayo bisa tau bilo benda langik ko ado di posisi tasabuik. Caro lain yaitu manggunoan metode rukyat. Rukyat ko caronyo dengan mangamati hilal manggunoan teleskop secara langsuang di lapangan. Acuan dari rukyat ko adolah mancaliak bulan sabik patamo nan muncul di arah matohari tabanam sabagai acuan jatuahnyo awal bulan di kalender Hijriyah.


Lisa dan Linda marasokan hubungannyo saat iko sadang merenggang karano alah satu tahun mereka indak bartemu, Padahal tampek tingga mereka indak bagitu jauah.  hal itu dikaranokan Lisa nan samakin sibuk jo urusannyo dan Linda samakin sibuk jo urusan pakerjaannyo.  hal iko mambuat waktu untuak  barsama samakin sadikit dan mereka indak terlalu acok marasokan bagaimano bamain dan  barsanang-sanang karano mereka bagitu sibuk.   satahun kamudian Lisa dan Linda bartemu di salah satu acaro pernikahan kawan SMA nyo dan di situ mereka manjadi canggung untuak mangobrol kambali.  namun bagitu Jalannyo waktu mereka alah baradaptasi kambali takah perkawanan mereka katiko SMA.  mereka mamutuskan untuak mangatur jadwal bia dapek manghabiskan waktu barsama bia hubungan mereka kambali arek.


Tokoh Agama nan harus diketahui samo umat muslim yaitu para nabi. Nabi Sulaiman nan marupokan tokoh agama nan bisa ditiru atas sifat dan kebaikannyo. Nabi Sulaiman marupokan putra dari Nabi Daud AS. Mampunyoi sifek nan mirip jo ayahnyo yaitu kebijaksanaannyo. Nabi Sulaiman marupokan pemimpin dari kerajaan nan gadang bukan hanya manusia tapi jugo jin. Indak hanyo dianugrahi kekayaan serta kekuasaan nan luar biaso Nabi Sulaiman dianugrahi mukjizat oleh Allah SWT yaitu dapek mangarati bahasa hewan sahinggo dapek bainteraksi samo hewan. Nabi Sulaiman dianugrahi dengan kepintaran, randah hati, serta balaku adil kapado rakyatnyo. Sahinggo banyak rakyat nan manyukoi gaya kepemimpinan Nabi Sulaiman.


Paruik kito kadang taraso ndak lamak tapi payah pulo untuak BAB. Kalau lah takah itu cubolah minum teh jahe sarai. Sarai ko manganduang senyawa citras nan bisa mambantu pencernaan makanan jadi sado masalah paruik bantuak sembelit, diare, dan maag bisa diatasi. Yuk cuboan resep teh jahe sarai ko untuak mangurangi masalah paruik. Patamo abuih potongan jahe jo sarai dalam aia sampai mandidiah. Tambahan teh celup ka aia hasil didiahan jahe jo sarai. Tambahan gulo sasuai salero tu aduak sampai laruik. Bisa lo manggunoan madu untuak mangganti gulo. Agiah saketek lemon untuak manambah raso asam. Teh jahe sarai alah siap untuak diminum.


Laptop marupokan barang elektronik  nan mamiliki nilai cukuik mahal. Sahinggo diparalukan perawatan perawatan tatentu agar dapek manggunoan laptop dalam jangka waktu nan lama. caro partamo nan haruih dilakukan yaitu dengan sering  mambarasiahkan laptop dari debu contohnyo di sela-sela keyboard maupun monitor. Kaduo,  meletakkan laptop di tampek nan mamiliki suhu normal agar inyo indak mudah bajamur atau  takelopek. Ketigo, mamastikan laptop alah mati total katiko manekan tombol shutdown. Kaampek, sering mambarasiahkan file-file indak penting nan ado dalam penyimpanan laptop agar kinerja laptop indak taganggu.  Selain itu,  hindarilah mangunjungi website nan baesiko takena virus sahinggo laptop bajalan lambat. Kelimo,  mangupdate aplikasi-aplikasi agar awak selalu mandapekkan versi nan tabaru.


Dalam agamo Hindu, tokoh kaagamaan nan dikenal yaitu Pandita. Pandita ko bisa disabuik lo sabagai Pamangku. Pandita marupokan urang suci dalam agamo Hindu nan alah malewati tahap panyucian dan punyo tugas untuak mamimpin upacaro keagamaan Hindu. Salain itu, Pandita atau Pamangku ko punyo tangguang jawab sabagai parantaro anataro masyarakat atau penganut agamo Hindo dengan Sang Hyang Widhi Wasa atau leluhur. Untuak manjadi seorang pamangku atau pandita, maka harus malalui proses upacara nan namonyo Pawinten. Upacaro Pawinten ko dilakukan untuak mandapekan cahayo tarang dari Sang Hyang Widhi Wasa, supayo bisa mangarati, mangatahui, dan mahayati ajaran dalam kitab suci Veda. Pandita ko akan dibantu oleh pinandita dalam mamimpin upacara kaagamaan Hindu.


Teknologi memang indak ado abihnyo. Salalu ado inovasi atau panamuan-panamuan tabaru untuak kahidupan kito. baitu pulo di alat masak, samakin modern zaman samakin modern pulo teknologi nan diciptaan untuak mambantu atau manolong karajo di dapua. Salah cieknyo Air Fryer. Panggorengan nan katonyo bisa manggoreng masakan manjadi labiah sehaik ko sadang tren di kalangan induak-induak. Baa tidak, alaik dapua ko kabanyo indak mamaraluan banyak minyak untuak manggoreng bahan makanan. Biasonyo manggoreng ayam harus jo minyak nan banyak sampai ayam tarandam, jo Air Fryer ko bahkan indak mamaraluan minyak saketek pun. Tapi kandalo nan banyak ditamuan adolah, kabanyakan Air Fryer ko mamaraluan watt listrik nan gadang. Jadi, ndak sado kalangan bisa manggunoannyo.


Ado banyak janih olahraga, olahraga indak harus nan takah lari ranang dan lain sabagainyo. Nyatonyo banyak janih pamainan nan bisa sakalian untuak olahraga. Contohnyo pamainan benteng. Pamainan nan ciek ko paliang acok dimainan sangkek SD karano mainnyo lamak. Jadi banteng dimainan dek 2 kalompok. Masiang-masiang kalompok punyo anggota paliang saketek 3 uarang, samakin banyak nan main samakin sero. Masiang-masiang kalopok punyo benteng atau tampek nan inyo jago. Jadi misinyo awak harus bisa manguasoi benteng lawan. Caronyo awak harus bisa macik atau masuak ka benteng lawan jo syorek awak indak tatangkok den anggota lawan. Jadi salamo main ado namonyo benteng baru (urang nan baru kaluan dari bentang) jo benteng lamo (uarang nan alah lamo kalua benteng). Jadi paratuannyo benteng baru bisa manangok benteng lamo. Pamainan salasai katiko benteng lawan alah dikuasai.


Pasti diantaro awak punyo kawan nan mamiliki keyakinan babeda. Sarupo ambo nan punyo kawan bahkan bisa dikecek an sahabat nan punyo keyakinan babeda jo nan ambo pacik. Mungkin banyak di luaran sinan nan punyo kasus saroman ambo ko. Memang kalau awak punyo kawan nan babeda agama kadang agak sulik kalau awak harus baibadah katiko awak sadang pai kongkow jo inyo. Tapi prinsip nan ambo selalu pacik adolah salah satu potongan ayat al-Qur'an nan artinyo adolah "untukmulah agamamu dan untuk ku lah agamaku". Jadi supayo awak harus tetap maharagoinyo jan pernah mamaso kawan awak nan babeda agama tu untuak mamacik keyakinan nan samo jo awak. Cukuik caliak an se kalau kepercayaan nan awak pacik tu memang keyakinan nan maajaan kebaikan.


Ndak sado urang pandai maolah dagiang manjadi steak nan lamak. Untuak masak steak wak haru tau teknik dan jenis dagiang sapi nan digunoan. Contohnyo nan paliang mudah mambuek steak medium rare dari dagiang wagyu A5. Dagiang wagyu A5 punyo proporsi dagiang dan lemak nan saimbang. Bumbu nan dibutuahan untuak mambuek steak ndak macam-macam, cukuik garam, merica, bawang putiah, jo mentega. Dagiang sapi patamo-tamo diolesi garam dan merica, abih itu lelehan mentega di teflon untuak manumih bawang putiah. Satalah bawang putiah harum, masuakan dagiang ka teflon. Baliak-baliakan dagiang sampai mancapai kamatangan medium rare, Bagian ikolah nan paliang payah karno sulik manebak baa tingkek kamatangan dari lua se. Dek itu makonyo ndak sado urang bisa mamasak steak.


Banyak urang nan mangecek kalau nio buek pasta ndak malengket ka kuali tu tambahan minyak pas awak ka mamasaknyo. Tapi ternyata ko cuma mitos se sanak dan lah dibuktikan kebenarannyo. Jadi ba a supayo pas awak mamasak pasta nyo ndak malengket ka kuali? Nah jadi ado salah seorang Chef, Chef Dixion namonyo, maagiah tau kalau rahasia supayo pasta ko ndak lengeket adolah pas awak mamasak tu gunoan panci nan gadang dan aia nan manggalagak, jan lupo tambahan garam agak banyak. Aia manggalagak dan ditambah jo garam tadi akan mambuek pasta ko ndak malengket ka kuali dan raso pasta ko tadi labiah mantap. Kalau ndak pacayo buktikan surang di rumah sanak. Kok ambo lah mancubo dan ternyato batuah!


Lumpek tali bagi anak-anak mungkin adolah sabuah permainan tapi dalam olahraga malakuan lumpek tali ko tamasuak olahraga ringan. Olahraga lumpek tali banyak dilakuan jo kaki, oleh kareno itu mako otot kaki awak labiah kancang. Indak kaki se, bisa mangancangan otot pinggua, paho, betis sahinggo malatiah otot tubuh awak. Manuruik ambo indak otoik awak manjadi labiah kuek se tapi bisa juo mambantuak tubuh awak labiah elok lai. Apolai untuak awak nan nio kuruih, iko tamasuak olahraga ringan yang bisa awak karajoan dirumah. Lompek tali ko juo banyak manfaaik nyo bisa juo manguek an otot jantuang kareno sirkulasi darah bisa bajalan lancar.


Katiko manonton konser takadang awak mandapekkan bangku nan cukuik jauh dari panggung sahinggo indak dapek sacaro jelas melihek artis nan sadang manampilkan lagunyo di panggung. Namun hal iko indak manjadi hambatan bagi handphone Samsung Galaxy s22 Ultra karano inyo mamiliki kemampuan kamera nan dapek Zoom 3 kali lebih baik dibanding handphone lainnya. Mamiliki 12 megapixel Ultra white camera serta 10 megapixel 3 kali optical zoom dan untuak telepon kamera 1 yaitu 10 megapixel 10 kali optical zoom. Selain kameranyo nan bagus sahinggo walaupun dari jauh indak dapek melihek artis nan sadang tampil namun dengan malakukan zoom inyo akan melihatnyo sacaro jelas di handphonenya.  Selain itu handphone merk iko jugo dilengkapi dengan baterai nan tahan lamo serta jangka waktu charge-nyo capek. Mako dari itu untuak kamu nan alah mamiliki  tiket konser namun  ka bagian bangku nan jauh dari panggung mako balilah handphone jenis iko agar kamu dapek mandokumentasikan konser artis favoritmu saat itu.


Pernah ndak katiko kalian buka album foto nenek atau kakek kalian ado sesuatu nan bawarna coklat tasimpan di halaman belakang album? Jadi itu namonyo klise foto. Kalau dulu tu satiok awak nio mancuci foto awak harus punyo itu. Kalau klise tu ilang mako akan samo artinyo foto tu hilang alias ndak bisa dicuci untuak dijadikan sabuah foto. Kalau kini samo fungsinyo jo data nan awak simpan di dalam laptop, hp, maupun perangkat sarupo flash disk atau hard disk. Mako dari itu urang-urang dulu pasti sangat manjago klise-klise foto ko karano jiko klise ko hilang mako momen nan diabadikan saat itu akan ikuik hilang.


Natto marupokan makanan asal Japang nan viral di tahun 2022 iko. Di media sosial  banyak urang ann mambuek konten tentang mamakan Natto iko karano rasonyo nan candaruang 'aneh' mungkin karano indak familiar di lidah masyarakat Indonesia. Natto iko tabuek dari bahan utamo kedelai nan teksturnyo balandia, lengket hinggo basarabuik. Natto iko bisa disantap jo kecap tambahan, saus mustard, daun bawang atau bisa pulo dimakan jo nasi angek. Banyak urang nan indak manyukoi Natto iko karano baunnyo nan manyangek, tapi babarapo urang nan sempat mancubo mamakan, Natto iko rasonyo indak saburuak itu. Dibaliak baunnyo nan kurang lamak, kironyo Natto iko punyo banyak manfaaik, diantaronyo manguaikan tulang, manjago kasehaikan pancernaan, macagah patumbuahan sel kanker, dan maningkekan sistem kakabalan tubuah.


Di rapat Komisi VII DPR RI dengan Ditjen ILMATE Kementrian Perindustrian, menganai kebijakan pemerintah untuak konversi kompor gas ka kompor listri, Mulan Jameela bapandapek kalau kebijakan tasabuik indak bisa dilakuan. Salah satu alasannyo dek makanan Indonesia ndak cocok dimasak di kompor Induksi. Alasan pandapek inyo tadanga kurang penting tapi ado bananyo. Indonesia diketahui punyo teknik masak nan mahabiahan waktu. Masakan Indonesia contoh paliang terkenal yaitu randang bisa butuah waktu 4-5 jam. Badasarkan survey pun manyabuikan kalau Indonesia punyo rato-rato waktu 8.3 jam saminggu untuak mamasak. Panggunoan kompor induksi dapek marubah cito raso masakan Indonesia dan nan ndak kalah pantiang mamakan banyak biaya untuak listrik.


Akhirnyo hari rabu tibo juo, ambo alah indak saba mancaliak pertandingan Bulu tangkis di sakolah ambo. Sero bana mancaliak pertandingan bulu tangkis raso awak yang geregetan untuak manang. Ado yang ambo juaroan di pertandingan kali ko yaitu kawan dakek ambo surang. Inyo memang hibaik bana kalau main bulu tangkis ko, inyo pernah juo mamanangan kajuaroan tingkaik nasional. Banyak juo padusi-padusi yang mandukuang inyo. Sabananyo ambo indak sanang kalau ado padusi yang mandakek an inyo, cuman kalau untuak manyamangaik an katiko pertandingan bulu tangkis indak baa do. Namonyo juo urang tampan, main bulutangkis nyo juo hibaik, jadi banyak urang yang suko.


Untuak urang nan nio manyaksikan bukti sajarah pado maso dulu dapek mancaliaknyo ka museum atau rumah adek. Istano pagaruyuang adolah salah satu bukti sajarah nan dapek dinimati samo satiok urang. Balokasi di Tanah Datar. Mampalajari adek Minang malalui rumah adeknyo dapek dilakukan di tampek iko. Lokasi nan indak talalu jauah dari jalan utamo. Jarak Istano Pagaruyuang dari Kota Batu Sangka pun hanyo 5 kilometer dengan waktu tampuah perjalanan sakitar 10 minik. Jalan nan rancak sahinggo dapek dimasuki kendaraan roda duo maupun roda ampek. Mampunyoi dayo tarik yaitu sajarah nan khas samo kehidupan suku Minang di waktu dulu. Bahkan ado tampek untuak manyewa baju adek sahinggo pangunjuang dapek manghasilkan moment nan labiah sampurna. Dengan sagalo sayo tarik di Istano Pagaruyung, jiko ado waktu luang marilah bakunjuang sabanta untuak bakaliliang dengan sagalo hal nan ditawarkan disiko.


Arni manikah jo laki-laki nan inyo cintai. Banyak hal nan kaduonyo siapkan, mulai dari rangkaian sampai apo-apo se nan manjadi hal sunnah dan wajib untuak dilakuan. Salah satu yang sunnah nan labiah khidmat jadinyo katiko ado khutbah nikah. Khutbah nikah manjadi panyamangaik juo bagi paro hadirin nan alah hadir yang masiah alun manikah untuak segera manikah dan mamparsiapkan diri dan tau baa caro barumah tanggo. Ambo ingek bana baa bantuak muko ambo katiko manangih kareno mandanga khutbah ustad yang alah mancaritoan tentang sapasang suami isteri. Badak alah hampia ratak, bulu mato lapeh sabalah, celak arni alah luntua ndeh untuang se baok kaco jadi bisa dielok an. Arni se takajuik dek bantuak muko inyo, apolai urang lain kalau tau.


Kahamilan adolah suatu fase krisis maturase, yang konsekuensinyo indak mungkin untuak dihindari. Usaho yang dapek dilakukan hanyolah mangurangi derito yang akan dialami. Salah satu caro yang dapek ditampuah guno mangurangi darito kahamilan dan parsalinan adolah dengan malakukan olahraga atau latihan. Sabalum malakukan dan manantukan macam latihan atau olahraga, sabaiknyo didahului jo konsultasi pado dokter atau ahli fisiologi. Kalau indak konsultasi labiah dulu akan mambahayokan. Manuruik panalitian, bayi yang lahia premature, salah satu panyababnyo adolah katiko hamil ibunyo banyak ba olahraga, sahinggo tekanan bayi turun kabawah, sahinggo bayia kalua alun pado masonyo. Dan labiah dari 50% kasus kalahiran premature dapek manyababan anak bakabutuhan khusus.


Malakukan kagiatan rutin keagamaan dengan mambaco surek-surek pendek di Alqur'an satiok pagi. Mambacon surek pendek memang alah manjadi tradisi di lokal ambo satiok pagi. Ancak bana kalau awak indak pernah maninggan untuak mambaco surek-surek di Alquran. Kareno di sakolah kami mambaco surek nan labiah panjang tu di hari tatantu se jadi kalau satiok hari indak pernah tingga mambaco al-quran walaupun surek yang pendek se. Manuruik ambo dengan mambaco al-quran awak bisa labiah mandapek an berkah apolai nio baraja di sskolah dan bisa juo tahindar dari hal-hal burusl banyaklah pokoknyo kautamoan yang ado dari mambaco Al-quran satiok hari dima se awak.


Salamo libur den adolo mambuek gulai asam padeh. Asam padeh ko adolah masakan khas Sumatera Barat. Makanan ko terkenal jo ciri khas kuahnyo nan kental yang mambuek rasonyo labiah gurih, padeh jo asam. Tapi walaupun nampak kuahnyo ko kental mamasak asam padeh ko ndak pakai santan do malainkan pakai aia putiah biaso, yo batua aia putiang nan biaso awak minum tu. Asam padeh ko acok di masak jo ikan tongkol tapi walaupun takah itu awak bisa mamakai bahan lain takah ayam ataupun dagiang jawi. Tagantuang salero masiang masiang. Karano papaduan dari kuahnyo nan segar sangek pas dipakai jo ikan, ayam ataupun dagiang jawi, dijamin langsuang suko dan ketagihan.


Tsunami Dahsyat nan manghantam Aceh di tahun 2004 iko telah manghancuakan bagitu banyak bangunan nan ado di sakitar pantai. Namun ado hal nan manjadi pusat perhatian warga Indonesia dan dunia karano ado duo masjid nan masih kokoh meski tsunami telah manerjang yaitu Masjid Raya baiturrahman dan Masjid Rahmatullah. Kaduo masjid iko telah salamek walaupun terjangan tsunami manghancuakan sagalo bangunan di sakitar masjid. Kejadian iko sangek mangajuikkan karano Allah sakali lai mampacaliakkan kekuasaannyo. Banyak nan bapendapek kalau bangunan masjid iko nan sangek kokoh sahinggo indak mandarito kerusakan nan bagitu parah. Namun hal iko agama mambingungkan karano air laut dari terjangan tsunami tersabut indak masuk ke dalam masjid sahinggo jamaah nan sadang barado dalam masjid indak tersaret air atau tenggelam. Sahinggo masyarakat mampacayoi kalau iko adolah salah satu bentuk perlindungan nan Allah barikan kapado jamaah atau urang nan sadang barado di dalam masjid tersabuik.


Sedang angek-angeknyo kini berita anak gadih umua 19 tahun nan manikah jo kapalo desa. Perkawinan ko banyak lo disorot dek urang soalnyo di dalam foto nan tasebar foto anak daronyo ko nampak sangat tertekan sedangkan marapulai dan urang-urang nan ado di foto abih galak gadang sadonyo. Berdasarkan kaba nan baredar keceknyo anak gadih ko dipaso manikah jo kades karano urang tuo nan padusi ndak bisa malunasi utangnyo ka pak kades ko. Langsuang takana dek ambo carito Siti Nurbaya jo Datuak Maringgi nan dijodohkan dek urang tuonyo karano ndak mampu bambayia utang. Ternyato carito rakyat tu ndak hanyo sekedar carito rakyat se kini tapi ado di dunia nyato.


Dima pun kalian barado, manyiapkan diri dalam kondisi bencana adolah suatu hal nan sangaik penting dan ndak buliah di sepele kan. Kalau di kantua-kantua biasonyo lah disadiokan lambang-lambang, simbol-simbol, dan alat-alat sabagai panduan kalian dalam manyalamaik an diri katiko bencana datang. Misalnyo simbol arah dan jalur evakuasi lewat janjang, panyadioan apar untuk pertolongan pertamo kalau ado nan tabaka, dan lain-lain. Kalau di kantua kalian alun manyadiokan hal itu sadangkan kantua kalian punyo gedung nan laweh mako ambo sarankan ka kalian untuak bisa ma ajukan pengadaannyo kapado perusahaan karano ndak sado urang nan mangarati dan kenal dengan denah kantua kalian, sahinggo katiko ado bencana mereka akan binguang kama harus manyalamek an diri.


Bara jenis hobi dapek manimbulkan dampak negatif bagi wak atau masyarakat. Karno itu ado hobi nan dilarang padohal hobi adolah kegiatan nan wak lakukan karno suko dan sanang jo kegiatan tu. Salah satu hobi nan dilarang adolah bajudi. Bajudi dapek mambuek wak tagiah dan kalau kalah bisa lo mambuek harto wak habis sio-sio. Hal iko dapek lo manimbulkan masalah ekonomi dan keluarga untuak urang nan suki bajudi. Bajudi bisa lo maningkekan angko kriminalitas dan kekerasan di masyarakat. Meskipun mambuek sanang, namun Jiko hobi ko manimbulkan dampak negatif di masyarakat mako pemerintah buliah malarangnyo. Hal ko bertujuan untuak manjago Kasejahteraan dan kapantiangan umum.


Dimitar Berbatov adolah salah satu penyerang tajam pado masonyo. Pamain timnas Bulgario ko kini alah pensiun dari dunia sepakbola. Sabalum pensiun, pamain kelahiran 30 Januari 1981 ko bamain untuak klub Prancis, yaitu AS Monaco. Salamo karir seniornyo, Dimitar Berbatov pernah mambela 7 tim di liga-liga top dunia. Tim nan dibelanyo mulai tim gadang seperti Manchester United sampai tiim nan mungkin namonyo ndak banyak diketahui dek penggemar sepakbola zaman kini, yaitu CSKA Sofia. Puncak karir Dimitar Berbatov adolah katiko mambela Raksasa Liga Inggris, yaitu Manchester United. Di Manchester United Berbatov barhasil maraiah gelar pancetak gol terbanyak Liga Inggris dan mamanangi sajumlah gelar juara.


Sabagai nagaro yang kayo akan tradisi, Indonesia alah melestarikan ko salamo baabad-abad. Masiang-masiang daerah mamiliki adaik istiadaik nyo surang. Upacaro ciek ko yo sabana unik, tradisi ko barasa dari Bali yang banamo Metatah atau Mepandes. Upacaro adaik bali yang iko cukuik terkenal juo di Indonesia. Jadi, langkah nan dilakuan adolah patamo anak yang malakuannyo yang alah baranjak gadang atau dewasa, kaduo manyiapkan mental, katigo manyiapkan sadolah bahan atau alaik yang diparaluan, tarakhir mamotong gigi sasuai anjuran tradisi. Tradisi ko mangikir gigi, 6 gigi rahanh ateh, 4 gigi seri, dan 2 gigi taring. Tujuan upacaro adaik ko adolah supayo anak laki-laki dan padusi terhindar dari hal buruak.


Coffe Roster adolah urang nan punyo kemampuan untuak mambaka biji kopi setelah di panen dari perkebunan kopi nan awalnyo masih bawarna putiah jadi bawarna kecoklatan nan dibantu jo masin roaster. Karano ambo adolah pecinta kopi mako ambo kadang suko kesal kok manamuan kopi nan rasonyo ndak lamak. Jadi ambo setuju bana jo pendapat salah satu profesional coffee trainer, Eris Susandi dalam salah satu bukunyo nan bajudul Coffee Roster, basonyo seorang coffe roaster wajib tahu jenis-jenis varietas tanaman kopi dan karakter dari raso biji kopi tu. Selain itu, harus lo tau apo se teknologi roasting seperti jenis-jenis masin roasting serta caro manggunoannyo. Sahinggo, kopi nan dihasilkan mampunyoi kualitas nan rancak.


di cino urang urang mampunyoi kabiasaan an aneh, yaitu suko makan-makanan mantah. padahal makan makanan nan mantah tu adolah sumber dari sagalo panyakin. ntah apo nan jadi budaya disinan makan makanan mantah tu. dari jenis makanan pun babagai binatang nan dimakannyo dek urang urang tu. bagi urang indonesia makanan tu aneh bana untuak dimakan. karano urang indonesia punyo banyak makanan nan lamak sasudah dimasak. Makonyo agak heran mancaliak makanan urang-urang tu. Baa ndak ado se panyakik yang ditimbuaan. Semisal covid pun barasal dari sinan karano makan makanan aneh tu mah kaya kalilawa. Jadi sumber masalah dunia bara tahun tarakhir ko.


Makanan yang banyak protein adolah olahan ikan, ambo ado resep untuak hidangan ikan namonyo ikan asam manih. Saos asam manih ko indak di ayam se yang lamak di ikan pun lamak. Patamo awak tumis se bombay, bawang merah, putih, cabe merah dan ijo lalu tomat alah harum masuak an saos tomat dan cabe masuak an penyedap nyo dan diagiah maizena alah siap siraman ka ikan yang alah awak goreng. Mudah bana masak ikan asam manis ko, tantunyo indak sajian nyo se yang ancak tapi rasonyo pun lamak. Ambo acok bana manyaranan kawan ambo untuak cubo resep ko, jadi resep ko cocok buek kalian cubo dirumah.


Banyak urang nan mampadabaikan kama tampek liburan paliang favorit. Apokah ka pantai atau ka pagunuangan. Memang kaduo tampek ko punyo kalabiahan jo kakurangan masiang-masiang. Ditambah pulo kondisi geografis Indonesia nan lueh dan beberapa daerah nan jauah dari pantai atau jauah dari gunuang. Untuak urang nan dakek rumahnyo indak ado pantai, mungkin mamiliah pantai untuak pai liburan, dalam rangka untuak mancari suasana baru. Baitu pulo sabaliaknyo bagi urang nan tingga di daerah pantai mungkin nio liburan ka deerah puncak atau pagunuangan. Sabananyo baiak gunuang ataupun pantai ko samo-samo ancak untuak dijadikan tujuan liburan, nan pantiang adolah jo sia wak pai liburan dan indak lupo untuak tatap manjago kabarasiahan dan kelestarian alam wak.


Akhir-akhir iko cemilan churros sadang banyak dikonsumsi dek anak mudo, tamasuak ambo. Untuak nan alum tau, churros adolah cemilan nan barasal dari negara Eropa, yaitu Spanyol. Churros partamo kali ditamukan dek seorang pangambalo kambiang pagunuangan Spanyol. Namo churros bahkan diambiak dari salah satu kambiang nan dikubalo di sinan. Namo churros dipiliah karano bantuak dari cemilan itu manyarupoi tanduak kambiang. Awalnyo Churros hanyo dibuek dengan 3 bahan, yaitu tapuang, aia, dan garam. Kamudian samakin bakambangnyo zaman, churros pun dibuek dengan duo tambahan bahan yaitu talua dan margarin. Di negara asalnyo, churros biaso dijadikan sabagai menu sarapan. Caro makan churros nan paliang populer adolah dengan macelupkan ka dalam cokelat. Namun di Indonesia, churros banyak dikonsumsi dengan brown sugar dan kayu manih.


Kawan-kawan harus mancubo menu iga bakar nan ado di Soto Tangah Jua, Iga bakarnyo dibalua dek bumbu padeh dan diagiah kecap jadi ado raso manih-manihnyo. Raso iga nan lunak jadi indak payah dipotong samo sakali. Harago saporsinyo 45.000 isinyo 2 potong iga bakar, nasi putiah jo lalapan. Aden partamo kali mancubonyo mintak tambah nasi putiah saking lamaknyo haha. Nasinyo lamak pulo, bukan nasi pulen. Palayannyo pun indak pilik pas den mintak tambah sausnyo. Iko alah katigo kali den mancubo Iga Bakar di Soto Tangah Jua. Tampeknyo indak payah ditamui. Kalau kawan-kawan maleh kalua rumah, menu iko bisa dipasan pulo malalui kurir atau  gofood.


dalam manggunoan alat dapua harus manggunoan alat dapua yang nyaman dan aman. karano iko manyangkuik tentang keselamatan. samisal contohnyo katiko kito mamotong bahan masakan, harusnyo kito haru manggunoan saruang tangan nan kuek dan anti terhadap katajaman pisau. saruang tangan ko haragonyo lumayan maha mancaliak kagunoannyo sangaik vital. saruang tangan ko tabuek dari bahan karet karano karet nan bakualitas ado nan tahan dari pisau. alah bara banyak kajadia urang nan luko katiko mamasak gara gara indak ado mamakai saruang tangan kan. di taraf profesional mamakai saruang tangan ko adolah hal wajib. salain itu saruang tangan ko bafungsi untuak manjago makanan bia ndak takontaminasi dari hal hal nan ado ditangan awak.


Banyak macam masin cuci yang ado kini, baragam dan mamiliki kalabiahan jo kakurangannyo masiang-masiang. Kini ambo labiah mamiliah masin cuci frontloading, kareno itu yang ambo pakai kini. Kareno manuruik ambo masin cuci froantloading ko banyak kalabiahannyo bisa mamudahkan awak dan labiah irit tantunyo. Awak caliak se lah babarapo review kalabiahannyo, pasti nio jo mambali nan bantuak ambo. Kareno masin cuci iko bisa mancuci labiah barasiah, labiah hemat aia jo detergen itu juo nan ambo rasoan. Walaupun mode tu tantu banyak kalabiahan jo kakurangan dari merek masin cuci, cuman untuak kini memang ambo alah nyaman bana jo masin cuci yang ambo bali.